
PROtEMIUM. 


Conscripturus  dissertationem  inauguralem,  quum  a 
professore  Bidder,  viro  doctissimo  illustrissimo,  con- 
silium in  ea  re  petivissem,  argumentum  ille  mihi  hoc 
proposuit,  ut  de  arteriis  post  mortem  sanguine  plenis 
et  vacuis  quaererem.  Fuit,  quae  proximum  ad  hanc 
rem  suscipiendam  incitamentum  dedit,  in  Volkmanni 
libro,  qui  inscribitur  „fIaemodynamik“  (§149  pag.  297), 
prolata  opinio  de  iis  causis,  quibus  arteriae  post  mor- 
tem exsangues  'fiant. 

Quam  rem  ut  certa  experimentorum  via  accura- 
tius' disquirerem  et  examinarem,  eo  exoptatius  mihi 
fuit,  quo  magis  in  campum  anatomiae  pathologicae 
descendendum  erat,  quae  disciplina  per  omne  tempus, 
quo  in  medicinae  studium  incubui,  mihi  maximam 
semper  oblectationem  praebuerat,  et  quae,  si  in  ea 
ipse  confirmarer,  vel  si,  quod  pluris  est,  ad  legem 
quandam  aptam  et  commodam  de  quaesitione  proposita 

pervenissem , magno  simul  usui  et  emolumento  mihi 
fore  videbatur.  Cui  rei  posteriori  haud  parum  momenti 
allatum  esse  hanc  ob  rem  arbitrabar,  quod  mox  per- 
suasum mihi  erat,  in  optimis  iisdemque  reuentissimis 
de  anatomia  pathologica  libris,  exiguam  sane  ejus  rei 
notitiam  praeberi,  atque  igitur  multa  etiam  vel  omnia 
hac  in  quaestione  eruenda  esse,  ut  leges  certas,  me- 
thodo rationali  inveniendas,  consequeremur. 

Quum  nihil  sane,  quod  altius  petendum  erat,  ad 
explendam  hanc  lacunam  in  medium,  proferre  possem, 
multa  tamen  animum  meum  ad  id  saltem  convertebant, 
ut,#  quum  conditiones  hujusce  status  arteriarum  muta- 
bilis, qualis  esset  in  cadavere,  investigare  vellem, 
eundem  ipsum  statum  imprimis  constituere  conarer. 

Volkmann,  vir  doctissimus,  quum  illi  sententiae 
repugnaret,  quae,  sanguine  arteriarum  post  mortem 
deminuto  vel  prorsus  evacuato,  circulationem  e corde 
non  pendentem  significari  docet , multo  verisimilius 
esse  contendit,  exstincta  cordis  actione,  tum  coarcta- 
tionem arteriarum,  quae  accedat,  ob  vim  earum  elasti- 
cam et  contractilitatem  vitalem,  tum  etiam t effectus 
gravitatis  atque  exhalationis,  cum  sanguinis  coagula- 
tione conjunctos,  illam  denique  inanitatem  provocare. 
Praeterea  vir  ille  statuit,  ex  mutatis  conditionibus, 
imprimis  quod  attinet  ad  sanguinis  coagulationem,  etiam 
majorem  minoremve  arteriarum  evacuationem  pendere, 
atque  inde  effici  posse,  ut  arteriae  permanente  aut 
regredienfe  sanguiue  impleantur. 


7 


Inter  conditiones,  quas  Volkniann  ait  arteriarum 
inanitatem  afferre,  imprimis  mihi  digna  visa  est  coar- 
ctatio, cui  animum  adverterem,-  quum  vis  gravitatis  et 
exhalationis  non  solum  in  arterias,  de  quibus  agitur, 
sed  in  venas  etiam  cadat. 

Nihilo  tamen  secius,  primis  jam  experimentis  hunc 
ad  finem  institutis,  perspicuum  niihi  factum  est,  arteria- 
rum statum  in  cadavere  plane  intelligi  non  posse,  nisi 
ipso  mortis  momento  ad  coarctationem  arteriarum,  viva 
actione  et  vi  elastica  effectam,  alia  quaedam  causa 
agens  accesserit,  quae,  his  conditionibus  sublatis  et 
ad  irritum  redactis,  arterias  in  coarctata  conditione  te- 
neat. Tale  momentum  rigor  in  exstinctis  laevibus 
musculis  mihi  se  obtulit : ad  quam  opinionem  proban- 
dam et  confirmandam  rigor  in  aliis  musculis  laevibus 
disquirendus  erat. 

Hac  de  re  ab  eo,  quod  initio  mihi  proposueram,  in 
campum,  qui  videbatur,  admodum  alienum  et  contrarium 


incidi,  .quo  animus  propterea  magis  occupabatur,  quod 
rigor  mortis  in  musculis  laevibus  adhuc  minus  accu- 
rate observatus  et  cognitus  erat.  At  vero  quum  diffe- 
rentias rigoris,  qualis  in  musculis  laevibus  et  striatis 
exstaret,  diligentius  disquirerem,  ad  mortis  rigorem, 
qui  in  illis  ipsis  oriretur,  adductus  sum  ; nam  mortis 
ligor,  i.  e.  qua  ratione  appareret  et  quae  esset  ejus 
natuia,  longe  alio  modo  explicari  posse  videbatur, 
'juam  quo  auctores,  qui  prius  hac  de  re  scripserunt, 
illum  interpretati  erant. 

His  expositis  studiis,  de  quibus  postea  accu- 
ratior a me  fiet  mentio,  satis  causae  allatum  esse  ar- 
bitror, cur  in  disquisitione  mea  de  phaenomenis  et 
conditionibus  rigoris  mortis  in  musculis  laevibus  et 
striatis  nonnulla  experimenta  de  arteriis,  sanguine  re- 
pletis aut  evacuatis,  nec  non  de  momentis  diversis, 
mortem  efficientibus  et  comitantibus , praemiserim. 
Oui  sit  connexus  internus  harum  rerum,  quae  diver- 
sissimae videntur,  lectores  benevoli,  ut  equidem  spero, 
in  iis,  quae  sequuntur,  satis  confirmatum  et  probatum 
invenient. 


Restat,  ut  gratias  hoc  loco  persolvam  quam  ma- 
ximas praeceptori  optimo  dilectissimo  Dn  B id  der, 
qui  non  soluin  in  hoc  opusculo  conficiendo,  sed  etiam, 
ut  ferebat  occasio,  in  disquisitionibus  pathologico - 
anatomicis,  microscopii  ope  institutis,  re  et  consilio 
libentissime  me  instruxit  dtque  adjuvit. 


CAPUT  PRIMUM. 


©e  arteriis  sanguine  plesiis  aut  vacuis. 

. ' 

In  organismo  arleriae,  quod  attinet  et  ad  ambitum  et 
ad  longitudinem,  extensae  inveniuntur.  Quod  quis  facile 
sibi  persuadebit,  sive  arteriam,  v.  c.  carotidem,  aperuerit  ac 
simpliciter  eam  persecuerit,  quo  facto  extremi  fines  sectionis 
celeriter  et  longinque  inter  se  discedent,  sive  illam  duplici 
ligaturi  subligaverit  et  frustum  subligatum  exsecuerit.  Hoc 
frustum  subligatum  et  exsectum  paene  tertia  parte  longitudi- 
nis deminuitur,  unde,  si  sanguinem  hoc  frusto  inclusura 
effuderis,  arteriarum  simul  ambitus  decrescit  ita,  ut  lumen 
illarum  fere  omnino  tollatur.  Quod  arteriae  in  longitudinem 
distrahantur,  causam  in  situ  earum,  quod  rursus  extendatur 
diametrus  transversa,  in  sanguinis  columna  (luente  requiras, 
quae  ob  impedimenta,  circulationi  cujusdam  sanguinis  undae 
e corde  effusae  obstantia,  arterias  continuo  extentat,  et  quasi 
antagonista  canalis,  ad  lumen  tollendum  tendentis,  haberi 
potest.  Quo  major  fit  adaucto  impetu  vis  elastica,  eo  magis 
vis  elastica,  durante  cordis  diastole,  arterias  coarctet  et  con- 
tenta earum  ad  venas  propellat  necesse  est. 

Arteriae,  quippe  quae  impetum  multo  majorem  susti- 
neant, idcirco  etiam  in  majore  extensione  quam  venae  tenen- 
tur ’).  Arteriarum  contractione,  dum  cordis  diaslole  per- 
manet, impetus  ille  inaequalis  compensatur,  et  sanguinis 
fluxio  continuatur. 

Imprimis  igitur  interest,  ut  modus  coarctationis  arte- 
riarum, qualis,  sublata  cordis  actione  vel  momentis,  quae 
extensionem  sustentant,  remotis,  simul  accedat,  quam  rectis- 
sime statuatur.  Cujus  rei  nulla  alia  via  exstat,  quam  ut 
mensiones  diametri  arteriarum , tum  vitae  tempore , tum 
diversis  post  nlortem  spatiis  instituantur,  quales  mensiones 
jam  Pa  r ry  ")■  instituit. 

Has  mensiones  hac  ratione  suscepi.  Postquam  arteriam, 
v.  c.  carotidem,  nudaveram,  quod  in  vivo  animali,  ut  con- 
tractio arteriae  -adre  incitatae  caveatur,  quam  celerrime 
faciendum  est,  omni  simul  involvente  eam  tela  conjunctiva 
diligentissime  remota , eandem  arteriam  mediam  inter  circini 
spicula  comprehendi,  et  ita  quidem,  ut  circinus  arctissime 
arteriae  applicaretur,  eamque  fere,  ut  ita  dicam,  comprimeret. 
Quantum  spicula  inter  se  distarent,  ope  mensurae,  0,02"  par. 
indicantis , in  qua  tertius  locus  decimalis  ratiocinando  inve- 
niri posset,  exploratum  est.  Nimirum  haec  metiendi  ratio 
ad  normam  mathematicae  subtilitatis  non  est  reducenda,  attamen 
proposito  nostro  satis  bene  convenit,  quum  quidem  arteriarum 
diametri  adeo  inter  se  differant,  ut  vitia,  metiendi  ratione 
admissa,  parum  respiciantur.  Ceterum  adjiciendum  esse  reor, 


1)  Volkinarin;  Haemodynamik  I.  c. 

2) ’  Catel)  Ilillier  'Parry:  Untersuchungen  iiber  clie  Textur, 
Uisache  und  Veischied,enheit  des  arteriosen  Pulses  etc.  Aus  dem 
Englisclien  von  Ed.  Embden.  iianuover  I SI 7. 

quaecunquc  dubie  constituta  essent,  ea  ita  seraper  ine  diju- 
dicasse, ut  propositis  meis  minus  opportuna  fierent:  qua- 

/ 

propter  v.  c.  diametrum  arteriae  vivae  aliquantulo  minorem, 
latitudinem  arteriae,  post  mortem  coarctatae,  paulo  majorem 
proposui. 

Ad  instituenda  experimenta  felibus  lanium  usus  sum, 
non  modo,  quod  ea  animalia  facillime  comportantur,  sed  etiam, 
quod  conclusiones,  ex  observata  una  animalium  specie  petitae, 
ad  totum  eundem  animalium  ordinem  utique  eo  certius  referri 
possunt.  Denique  haec  animalia  propter  mediocrem  magni- 
tudinem hoc  nobis  commodi  offerunt , ut  eorum  arteriae 
maximam  partem  fluidi  contenti  conscpicuam  praebeant : unde 
fieri  potuit,  ut  arteriis  nondum  apertis,  sanguinis  copiam 
pro  diverso  illarum  ambitu  metiremur. 

Si  arteriarum  post  mortem  coarctatio  vi  parietum  elastica 
exorta  est,  si  ea  vis  elastica  viribus  extendentibus  congruit, 
si  extensio  parietis  arteriarum  e sanguinis  copia  pendet,  quam 
cor  arteriis  infundit,  inde"sequitur,  ut  cordis  actionis  modus 
et  energia  et  ante  mortem  et  ipso  mortis  momento  in  arte- 
riarum indolem  et  proprietatem,  ubi  mors  jam  incesserit^ 
vim  exercere  debeat. 

In  vario  mortis  genere  eorum  animalium , quae  ad  ex- 
perimenta sunt  adhibita,  hujus  etiam  momenti  vim  melius 
examinare  conati  sunt. 

EXPPERIMENTUM  PRIMUM. 

Felis  pondere  2400  grm.  strangulatione  necata  est. 
Ejus  carotidem  unam,  in  ultimis  fere  mortis  convulsionibus 
nudatam , quam  celerrime  mensi  sumus.  Circuitus  carotidis 
diversis  temporis  spatiis  diversam  sanguinis  copiam  exhibuit, 

ac  quidem:  statim  post  mortem  ==  0,07";  post  quadrantem 
horae  0,06";  post  dimidiam  horam  p.  m.  0,05";  post 
dodrantem  horae  0,04";  post  horam  unam  0,04";  viginti 
horis  post  0,06";  triginta  duabus  horis  0,06"  par. 

Progrediente  usque  ad  0,04"  coarctatione,  quum  arteria, 
ambitu  non  amplius  mutato,  funiculum  aequaliter  rotundum 
efficeret,  perlucida  sanguinis  stria,  coarctationi  respondens, 
tenuior  fiebat,  ac  plane  arteriae  lumen  explere  videbatur. 
Post  viginti  horas  arteria,  quum  inierim  ejus  dilatatio  inse- 
cuta esset,  forma  rotunda  amissa,  plenior  facta  erat;,  sanguis, 
etiamtum  in  ilia  superstes,  lumen  jam  non  explebat,  atque 
digito  impresso,  et  loco  moveri,  et  uno  loco  accumulari  poterat. 

EXPERIMENTUM  SECUNDUM. 

In  fele  viva,  quae  ponderis  1425  grm.  erat,  carotis  et 
aorta  abdominalis  nudatae  sunt.  Utramque  arteriam  quam 
celerrime  emensi  sumus.  Diametri  arteriarum  hae  fuerunt: 
Carotis  =0,07";  aorta  abdominalis  = 9,00".  Animal  deinde, 
subligata  trachea,  necatum  est,  atque  decem  sexagesimis  post 
mortem  arterias  metiendo  iterum  exploravimus : Carotis  = 
0,04"  erat,  aorta  abdominalis  — 0,06".  Mensiones  usque 
quatuor  horis  p.  m.,  interjectis  temporis  spatiis,  sunt  repe- 
titae; nihilominus  tamen  eundem  eventum  praebebant.  Viginti 
quatuor  horis  p.  m.  mensionem  denuo  suscepimus:  Carotis 
0,06";  aorta  abdominalis  0,08  ' erat. 

Sicut  in  casu  anteriore,  ita  hic  quoque,  arteriae  inter 
coarctationem  sanguine  congruenter  repletae  erant.  Quum 
dilatatio  accessisset,  sanguis  non  amplius  lumen  dilatatum 

explebat,  ac  Ium  etiam  loco  moveri  poterat,  neque  vero, 
pressione  remota,  pristinum  locum  occupabat. 

EXPERIMENTUM  TERTIUM. 

Felis  viva  ponderis  3660  grm.  metiendo  explorata  est: 
Carotis  0,09",  aorta,  abdominal.  0,14",  aorta  thoracica  0,10" 
erat.  Quum  felis,  capite  percusso,  interfecta  esset,  tredecim 
sexagesimis  p.  m.  iisdem  locis  mensiones  arteriarum  iterum 
institutae  sunt:  Carotis  0,05",  aorta  abdomin.  0,03", 

aorta  tliorac.  = 0,16"  erat.  Triginta  quinque  sexagesimis 
p.  m.  lias  recepimus  mensuras:  Carotis  = 0,05" , aorta  ab- 
domin. = 0,08",  aorta  tliorac.  = 0,16".  Deinde  electro- 
des  apparatus  inductionis,  qui  a Dubois-Reymond 
commendatus  est,  , arteriis  supra  memoratis  adhibuimus; 
sed  contractio  nulla  jam  efficiebatur.  Mensurae  eaedem 
eveniebant,  quae  sex  horis  p.  m.  Viginti  quatitor  horis  p.  m. 
carotis  0,075",  aorta  abdomin.  0,12",  aorta  tliorac.  0,18" 
aequabat. 

0 

EXPERIMENTUM  QUARTUM. 

In  fele  1842  grm.  ponderis  aorta  thoracica  a tergo 
inter  costas  supra  diaphragma  subligata  est.  Deinde  animal, 
capite  percusso,  interfectum  est,  ac  tum  cavum  thoracis  ape- 
ruimus. Quinque  sexagesimis  p.  m.  mensio  hos  niftneros 
indicavit:  aorta  supra  subligationem  = 0,13" , aorta  infra 
subligat.  = 0,09",  aorta  abdomin.  = 0,06",  carotis  = 0,05". 
Decem  sexagesimis  p.  m.  mensura  eadem  erat.  Octo  horis 
p.  m.  aorta  supra  subligat.  =0,14",  infra  subligat.  =0,10", 


Viginti  quatuor 

aorta  abdomin.  = 0, 10/y,  carotis  ==  0,07". 
lioris  post,  nulla  erat  mutatio  mensurae. 

/ * 

EXPERIMENTUM  QUINTUM. 

In  fele  2015  grm.  ponderis  perinde  atque  in  experi- 
mento superiore  aorta  thoracica,  modo  paulo  altius  ad  arcum 
aortae,  subligata  est.  Deinde,  animali  capitis  percussione 
obtuso,  atque  cavo  thoracis  quam  celerrime  patefacto,  men- 
siones sunt  institutae,  quarum  hic  erat  eventus:  Aorta  supra 
subligationem  inter  0,14"  et  0,15",  infra  subligat.  =0,1 1", 
aorta  abdominalis  — 0,08",  carotis  =0,005". 

Postquam  animal  omnino  necatum  est,  contractiones 
arteriarum  toto  decursu,  usque  ad  arterias  iliacas,  observavi- 
mus; in  bis  praesertim,  progrediente  simul  circuitus  deminu- 
tione, sanguinis  copiam  minorem  fieri,  salis  perspicue  vidi- 
mus. Tum  vero,  cessante  tandem  cordis  contractioe,  per- 
exigua sanguinis  copia,  velut  filum  rubrum,  per  parietes  iuter- 
lucebat.  Quadrante  horae  p.  m.  mensiones  sunt  repetitae: 
Aorta  supra  subligationem  0,145",  infra  subligat.  0,095", 
aorta  abdoinin.  0,06",  carotis  0,06"  erat.  Septem  horis 
p.  m.  denuo  arterias  emensi  sumus.  Aorta  supra  subliga- 
tionem inter  0,145"  et  0,15",  infra  subligat.  0,12",  aorta 
abdomin.  0,07",  carotis  0,06"  aequabant.  Viginti  quatuor 
horis  p.  m.  eaedem  mensurae. 

Memoratu  dignum  fuit  in  utroque  experimento  supra 
memorato,  quod  dilatatio  arteriarum  jam  sex  vel  septem 
p.  m.  horis  sequebatur.  Differentiae  parvae,  quas  carotides 
in  mutato  ambitu  praebebant,  inde  explicari  possunt,  quod 


illae  ipsae,  aorta  subligata,  simul  unico  refugio  erant,  quo 
sanguis  influere  posset. 

Ex  his  adducti  sumus,  ut  arteriarum  parietes  factores 
esse  statueremus,  quibus  sanguinis  circulatio  aequalis  in  vivo 
animali,  atque  arteriarum  post  mortem  exhaustio  efficeretur. 
Si  quae  igitur  causae  agunt,  quae  vim  et  efficaciam  parie- 
tum arteriarum  tullunt,  necesse  etiam  est  cum  cordis  morte 
arteriam  systema  sanguine  repletum  maneat. 

Ut  ejusmodi  conditiones  sola  experiendi  methodo  effi- 
ciantur, vix  alia  nobis  praesto  sunt  subsida,  nisi  venenationes ' 
narcoticis  provocatae,  ex  quibus  exspectari  pptest  fore,  ut 
similiter  atque  aliae  telae  musculosae,  ita  arteriarum  quoque 
musculi  debilitentur,  atque  inde  fortasse  eorum  vis  elastica 
deminuatur. 

EXPERIMENTUM  SEXTUM. 

Carotidem  felis,  quae  ponderis  erat  2665  grm.,  nudavi- 
mus eamque  quam  celerrime  emensi  sumus.  Diainelrus  ejus 
0,07"  erat.  Tum  6,5  grm.  tincturae  thebaicae  ad  interficien- 
dam felem  ope  fistulae  faucis  ventriculo  injecta  sunt.  Vis  opii 
post  septem  sexagesimas  apparuit,  quae  res  ex  magna  in- 
quietudine  animalis,  ac  simul  infirmitate  pedum  cognoscebatur. 
Status  irritationis  undeviginti  per  horas  obtinuit;  tum  demum 
narcosis  accessit.  Animal  vehementer  stertere  coepit,  at  sub 
quovis  murmure  e somno  excitatus  est,  deinde  rursus  in 
somnum  incidit.  Post  triginta  sex  horas  mors  ejus  secuta 
est.  Diainelrus  carotidis  hoc  tempore  usque  ad  0,05"  demi- 
nuta ei  at,  et  viginli  horis  post  mortem  0,06"  aequabat. 

EXPERIMENTUM  SEPTIMUM. 

in  fele  ponderis  2783  grm.  carotis  unda  et  statiin 

metiendo  explorata  0,075"  praebuit.  Tum  8,2  grm.  tinctu- 
rae thebaicae  ope  fistulae  faucis  ventriculo  injecta  sunt.  Nar- 
cosis  post  quadrantem  horae  apparuit.  Animal  vehementer 
stertens  dormivit,  atque  post  horas  duas  et  dimidiam,  sumto 
opio,  mortuum  est.  Post  quindecim  sexagesimas  diametrus 
carotidis  exploratae  0,06",  viginti  qualuor  horis  post  eandem 
mensionem  0,07"  aequabat. 

i 

EXPERIMENTUM  OCTAVUM. 

Carotis  felis,  cujus  pondus  3550  grm.  erat,  nudata  est. 
Mensio  celeriter  suscepta  0,08"  praebuit.  Brevi  post  11,2 
grm.  tincturae  thebaicae  ope  fistulae  faucis  ventriculo  infusa 
sunt.  Post  quadrantem  horae  vis  .opii  apparuit,  unde  felis 
summa  inquietudine  sollicitabatur.  Vespere  ejusdem  diei, 
octo  horis  postquam  datum  est  opium,  animal  etiam  vivax, 
sed  postero  mane  jam  mortuum  inventum  e:t.  Quum  ipso 
mortis  momento  adesse  non  potuissemus,  mensio  carotidis, 
qua  contractio  maxima  exploraretur,  ‘non  est  kistilula. 
Mensura  posthac  explorata,  quae  0,07"  aequabat,  ad  dila- 
tationem seriore  p.  m.  tempore  exortam,  haud  dubie  refe- 
renda erat. 

EXPERIMENTUM  NONUM. 

-i 

ln  fele  1420  grm.  ponderis  carotis  nudata  et  metiendo 
explorata  est.  Diametrus  ejus ' 0,07"  erat.  Tum  circiter 
8 grm.  acidi  hydrocyanici  (pharm.  Boruss.)  ope  fistulae 
faucis  ^ventriculo  sunt  injecta.  Mors  tribus  sexagesimis  post, 
nullis  eam  collimitantibus  rebus  insiflnibus,  secuta  est.  Mensio 
carotidis  statim  instituta  0,55",  post  horam  unant  et  dimi- 
diam 0,06",  viginti  qualuor  horis  p.  m.  0,06"  exhibuit. 

EXPERIMENTUM  DECIMUM. 

In  adulta  fele  nudata  et  explorata  est  carotis,  cujus 
diametrus  0,09"  aequabat.  Tum  circiter  8 grm.  acidi  hydry- 
cyanici  (pharmac.  Boruss.)  ventriculo  sicut  antea  injecta  sunt. 
Post  quindecim  sexagesimas  animal  exspiravit.  Mensio  decem 
sexagesimis  p.  m.  repetita  fere  0,08"  praebebat.  Post  horam, 
unam  diametrus  carotidis  0,075",  viginti  duabus  horis  p.  m. 
0,08"  erat. 

Vidimus  remedia  narcotica,  ubi  adhibita  fuerint,  vim 
debilitantem  in  arteriarum  parietes  re  vera  exercere.  Retra- 
ctilitas  parietum  arteriarum  aliquanto  minor  erat , ambitus 
illarum  ac  simul  sanguinis  copia  multo  apparet,  ambitus 
illarum  ac  simul  sanguinis  copia  mullo  apparebat  major, 
quam  in  casibus  quibuslibet  supra  observatis.  Nihilomagis 
tamen  experimenta  suscepta  exspectationibus  plane  responde- 
bant. Arteriarum  enim  coarctatio  lauto  erat  minor,  quanto 
magis  viva  contraclilitas  exclusa  erat.  Coarctatio , quam  vis 
Plastica  provocaverat,  tum  etiam  manebat. 


Conclusiones. 

In  omnibus  observationibus,  hucusque  institutis,  certa 
semper  et  constans  nobis  oblata  est  coarctatio  arteriarum  et 
sequens  eam  dilatatio,  quarum  utraque  post  mortem  orieba- 
tur, nisi  tantum  in  iis  casibus,  ubi  necandi  animalis  causa 
remediis  narcoticis  usi  eramus,  ea  coarctatio  haud  ita  per- 
fecta erat. 


18 


Accedente  extrema  systole,  arteriae  coarctanlur ; quae 
coarctatio  usque  ad  certos  quosdam  fines  procedit,  ubi  institio 
evenit,  in  qua  arteriae  per  octo  vel  plures  horas  versantur. 
Interjectis  viginti  post  mortem  horis,  arteriae  rursus  dilatan- 
tur, in  qua  tamen  dilatatione  ambitus  earum  vivo  animali  pro- 
prius non  attingitur,  imo  vero  arteriarum  lumen  locum  am- 
bitu inferiorem  constanter  obtinet.  Oculis  nostris  subjiciamus 
rem  supra  memoratam,  adjecta  figura  schematica.  ab  con- 
stans sit  arteriae  ambitus  tempore  vitae,  cd  maxime  contra- 
ctionis gradus  statim  post  mortem,  ef  ambitus,  qui  diutius  p.  m. 

invenitur.  Quam  coarctationem  dilatationemque  arteriarum  e 
structura  parietum  arteriarum  ipsarum  pendere  statuamus  ne- 
cesse  est.  Jam  Parry3)  hanc  rem  a diversis  viribus  deduxit, 
quae  in  arteriam  parietibus  essent : is  enim  coarctationem 
a b usque  ad  c d tono  et  elaslicitata  effectam,  et  quidem  coar- 
ctationem ef  usque  ad  cd  ad  tonum  solum,  coarctationem 
a b usque  ad  ef  ad  elasticitatem  referendam  esse  ajebat.  Quae 
explicatio  recentissimis  disquisitionibus,  de  structura  parietum 
institutis,  quam  maxime  confirmatur.  Si  observationes  sequi- 
mur a Weyrich4)  susceptas,  duas  praecipue  telas  structuram 


3)  I.  c. 

4 ) De  textura  et  structura  vasorum  lymphaticorum,  ratione  simul 
habita  vasorum  sanguiferorum.  Diss.  inaug.  Dorpati  1851. 

parietum  formantes  invenimus,  quae  hoc  loco  ad  reni  intelli- 
gejadam  maximi  momenti  sunt : introrsum  scilicet  fibras  mu- 
sculares circulares,  extrinsecus  telas  fibro  - elasticas , singulis 
fasciculis  muscularibus  intermixtis , quae  simul  cum  telis 
fibro  - elasticis  ad  longitudinem  arteriarum  decurrunt.  Hinc 
contendere  licebit,  si  arteriae  confestim  post  mortem  usque 
ad  certos  fines  conrctarentur , tum  telas  fibro  - elasticas  per 
vitam  distentas,  tum  postremam  actionem  vitalem  fibrarum 
muscularium  circularium  coarctationem  arteriarum  adjuvisse 
ejusque  participes  fuisse,  atque,  si  subsequens  dilatatio  arte- 
riarum primas  mensuras  jam  non  attingeret,  eadem  differentia 
intentionem  elasticam  significari , in  qua  arteriae  per  vitam 
versarentur.  Si  eandem  rem  ad  numeros  referamus,  qualis 
in  mensuris  experimentorum  nostrorum  evenerunt,  ex  expe- 
rimento v.  c.  secundo  intelligimus  haec : 0,07"  enim  constantem 
fere  ambitum  0,04"  maximum  contractionis  gradum,  et  0,06" 
ambitum  carotidis  dilatatae  indicat;  ergo  0,07"  minus  0,06"  = 
0,01"  ad  viip  elasticam  arteriarum  se  coarctantium , 0,06 
minus  0,04"  = 0,02"  ad  musculorum  contractionem  pertinent. 
Itaque  ad  arteriarum  coarctationem,  qualis  post  mortem  exislit, 
maxime  vis  muscularis , minus  vero  tela  fibro-elastica  confert. 

Nisi  illae  conditiones  coarctationis,  quae  in  ipsis  arte- 
riarum parietibus  oriuntur,  vim  agendi  amittunt,  vel  nisi 
impedimenta  effluenti  arteriarum  sanguini  obstant,  fieri  non 
potest,  ut  ea  coarctatio  deficiat;  at  in  ipso  casu  posteriore 
retractio  accedit  per  vim  elasticam  , dummodo  exhalatione  et 
adaucta  permeabilitate  parietis  arteriarum,  vivo  suo  tono  pri- 
vati, fluida  ex  arteriis  excedere  queant. 

Quo  magis  arteriae  coarctantur,  eo  etiam  sanguinis 
copia  magis  minuitur;  quum  enim  nulla  recens  ex  corde 
accessio  sanguinis  huic  contractioni  obstet,  hinc  etiam  pro- 

gressus  sanguinis  fiat  necesse  est,  qui  quidem  non  aliam 
nisi  eam  viam  ingredi  potest,  quae  per  vitam  ei  destinata 
est,  i.  e.  sanguis  per  vasa  capillaria  ad  venas  promovetur. 
Quae  arteriarum  effusio  eo  usque  procedere  cogitur , quoad 
pressus  sanguinis,  qui  in  arteriis  venisque  fuit  diversus, 
omnino  aequatus  est ; quo  facto  per  vivam  arteriarum  actio- 
nem vasa  ulterius  coarctantur,  ila  vero,  ut  sempcr  aliquan- 
tum sanquinis  in  arteriis  relinquatur.  Exspectatio  nostra, 
fore,  ut  ea  actio  parietis  arteriarum  pro  conditionibus  diver- 
sis, quae  mortem  afferre  poterant,  diversa  accideret,  atque 
tum  maxime,  quum  ex  narcoticis  mors  efficeretur,  omnino 
cessaret,  eventu  parum  comprobata,  imo  potius  hac  quidem 
in  re  minuta  est. 

Ex  his  satis  certe  adducor,  ut  casum  vix  ullum  cogitari 
posse  credam , quo  de  cadaverum  arteriis  sanguine  plane 
vacuis  loqui  liceat. 

Etiamsi  autem  non  raro  evenit,  ut  singula  spatia  syste- 
matis arteriarum  in  cadaveribus  revera  appareant  plane  ex- 
sanguia, id  quod  in  animalibus  ad  experimenta  supra  dicta 
adhibitis  invenimus,  nihilo  magis  hinc  argumentum  aliquod 
deduci  potest,  quo  sententia  modo  proposita  refutetur;  nam 
illa  sanguinis  decessio  ex  eo  potissimum  pendet,  quantum 
temporis  post  mortem  animalis  praeterierit.  — Sectio  cada- 
veris si  brevi  post  mortem  suscipitur,  arteriae,  respectu 
habito  earum  contractionis,  sanguine  repletae  inveniuntur; 
si  autem  disquisitio  diutius  post  mortem  instituitur,  arteriae, 
praesentibus  quibusdam  conditionibus , sane  exsangues  appa- 
rere possunt ; nam , ut  primum  post  mortem  arteriarum 
dilatatio  incessit,  sanguis  arteriae  dilatatae  lumen  jam  non 
explet,  ac  tum,  nulli  pressui  obnoxius,  secundum  positionem 
lotius  corporis  vel  singularum  ejus  partium,  sempcr  inferio- 


21 


ribus  locis  confluit:  qua  de  causa  in  partibus  superioribus, 
si  has  potissimum  in  corpore  mortuo  exploraveris,  arteriae 
sanguine  vacuae  inveniuntur.  Iterum  ac  saepius,  experimentis 
in  animalibus  institutis,  nobis  satis  persuasum  est,  omnino 
in  arbitrio  nostro  fuisse,  in  quibuslibet  corporis  partibus 
sanguinis  absentiam  efficere,  prout  vel  hanc  vel  illam  partem 
in  situm  vel  inferiorem  vel  superiorem  redigeremus.  Neque 
minus  in  hominum  corporibus  mortuis,  habita  ejusdem  rei 
ratione,  eosdem  eventus  adepti  sumus.  Si  vero  cadavera  in 
situm  quam  maxime  horizontalem  rediguntur,  in  arteriis 
semper  se  offert  sanguis,  cujus  nimirum  copia  relative 
exigua  est. 

Adversus  hanc  opinionem,,  de  sanguinis  in  arteriis  ab- 
sentia propositam,  mulli  sunt,  qui  afferant,  in  casibus  qui- 
busdam, uti  post  mortem  suffocatione  ortam,  post  morbos 
dyscralicos,  in  animalibus  venando  ad  mortem  agitatis,  in 
hominibus  animalibusque  fulmine  ictis,  arterias  sanguine 
repletas  se  praebere. 

Jam  ex  iis,  quae  hucusque  dicta  sunt,  a priori  elucet, 
ejusmodi  sententiis  in  universum  nihil  veri  subesse  neque 
fidem  ullam  iis  haberi  posse.  Ex  nostris  quidem  experi- 
mentis demonstrari  potest,  in  animalibus  strangulatis  aut 
opio  vel  digitalino  vel  acido  hydrocyanico  venenatis,  ratione 
habita  sanguinis  arteriarum,  vix  ullam  majoris  momenti  diffe- 
rentiam inventam  esse  quam  in  animalibus  alio  modo  inter- 
fectis. Nimirum  sub  his  conditionibus  coarctatio  arteriarum 
usque  ad  eum  gradum  non  progreditur,  quem  alioquin  attingit; 
atque  revera  igitur  plus  sanguinis  quam  alioquin  in  arteriis 
restat.  Sed  de  arteriis  sanguine  plenis  in  ejusmodi  casibus 
certe  mentio  illata  est  ab  iis,  qui  solitam  illarum  inanitatem 
pro  re  explorata  habebant. 

Sententiae  Volkmanni,  qui  coagulationem  sanguinis 
deficientem,  si  arteriae  dilatentur,  reditum  illius  e capillaribus 
et  venis  in  arterias,  ideoque  relativam  earum  impletionem 
requirere  contendit,  proplerea  accedere  non  possum,  quod 
observationes  de  hac  ipsa  re  institutae  satis  mihi  demonstra- 
bant, illam  quidem  sanguinis  copiam,  quae  tempore  contra- 
ctionis maximas  in  pellucidis  arteriis  iliacis  et  cruralibus 
inesset  (exp.  V),  exorta  dilatatione  omnino  eandem  mansisse, 
et  quod  praeterea,  ubicunque  ex  venenatione  mors  sequere- 
tur, sanguinem  plane  eodem  modo  coagulari  videbam,  uti 
in  quibusvis  aliis  mortis  causis.  Si  arteriae  illis  in  casibus 
revera  pius  sanguinis  continent,  quam  exspectari  potuerit, 
id  quidem  non  factum  est  nisi  ex  evacuatione  minore,  neque 
vero  ex  illius  reditu  in  arterias. 

Denique  hoc  loco  modos  varios  coagulationis  sanguinis, 
quales  in  memoratis  experimentis  perspicere  potui,  brevi  in 
conspectu  proponam.  Sanguinem  plane  coagulatum  in  vasis 
sanguiferis  nunquam  invenimus,  attamen  praecipue  systema 
venosum  semper  sanguinis  coagula  praebebat.  In  arteriis 
autem  ubique  sanguis  liquidus  nobis  obvius  fuit,  nisi  tum 
fere,  quum  vivis  animalibus  aorta  thoracica  subligata  erat, 
qua  in  re  post  mortem  illorum  in  arcu  aortae  et  in  arteria 
anonyma  parva  fibrini  coagula  cernebantur.  In  sanguinis 
coagulatione,  quae  in  venis  nobis  offerebatur,  hoc  dignum 
fuit  memoratu , quod  coagula  in  diversis  venarum  spatiis 
sanguine  fluido  limpido  permixta  apparebant,  unde  significari 
videbatur,  intra  ipsum  vasorum  systema  discrimen  inter  pla- 
centam et  serum  sanguinis  exstare.  Quae  res  praeterea 
eatenus  haud  parvi  momenti  est,  quod  in  dijudicando  cada- 
veris sanguine,  sive  eundem  liquidum,  sive  coagulatum  respi- 
cias , omne  vasorum  systema  semper  disquirendum  est,  ut 


verum  de  ea  re  judicium  ferri  possit.  Sanguinis  coagulatio, 
quae  venenatione  narcoticis  effecta  inveniebatur,  nihil  pror- 
sus peculiare  praebebant,  nisi  quod  post  mortem  acido 
hydrocyanico  subortam  sanguis  toto  fere  vasorum  systemate 
spissus,  pici  liquidae  similis  videbatur,  qua  re  difficile  erat 
sanguinis  coagula  dignoscere.  Sinister  cordis  ventriculus  in 
omnibus  casibus  a nobis  observatis,  ubi  mors  subita  acces- 
serat, tum  semper  contractus  et  plane  exsanguis  apparebat, 
quum  sectiones  paulo  post  mortem  erant  institutae ; modo 
post  mortem  acido  hydrocyanico  provocatam  idem  ventriculus 
sinister  sanguinem  continebat,  et  parum  contractus  aderat. 
Ubi  vero  longius  vitae  luctamen  mortem  antecesserat,  ibi*  ven- 
triculum cordis  sinistrum  minus  contractum  et  sanguine  ple- 
num inveniebamus.  Sanguinis  coagulatio  toto  corde  dextro 
et  atrio  sinistro  a nobis  semper  fere  observata  est. 


CAPUT  SECUNDUM. 

' f" 

De  algore  mortis  musculorum  laevium. 

Agenti  mihi  in  capite  superiore  de  varia  amplitudine 
arteriarum  cadaveris,  ad  eam  rem  intelligendam  illarum 
coarctatio  diu  post  mortem  continuata  necesse  erat  digna 
videretur,  cui  imprimis  animum  adverterem.  Haec  voluminis 
arterialis  mutatio,  quae  cum  morte  simul  accedebat,  atque, 
quum  aliquamdiu  in  unum  versa  perstitisset,  post  certum 
quoddam  tempus  decedebat,  jam  a priori  nequaquam  viva 
existimari  potuit,  quia  in  vivis  animantibus  ejusmodi  actio 
observata  non  est,  et  quia  organa  vitae  plurima  id  sibi  proprium 
et  necessarium  requirunt,  ut  vicissitudini  actionis  et  quietis 
subjiciantur.  Ceterum  haec  res  eo  tempore  sub  adspectura 
venit,  ubi  jam  non  contingit,  ut  vel  in  arteriis  vel  in  ceteris 
organis  contractilibus , adhibitis  irritamentis  mechanicis  aut 
electro -magneticis,  qualiacunque  reactionis  signa  efficiantur. 

Itaque  nihil  aliud  reliquum  videbatur,  nisi  ut  illa  arte- 
riarum contractio,  de  qua  dictum  supra  est,  mortis  rigor 
vasorum  nominaretur : quae  sententia  hodierno  tempore  eo 

plus  sibi  juris  potestatisque  postulat,  quod  in  explorandis 
vasorum  parietibus  de  musculis  agendum  est,  et  quod  in 
ipsa  musculorum  tela  signa  rigoris  quam  maxime  indicari 
solent.  Quaestio  mihi  proposita  hoc  proxime  spectare  debuit, 
ut  in  signis  rigoris,  qualia  in  musculis  vasorum  laevibus 
occurrunt,  certas  leges  reperirem,  praesertim  quum  nullae 
de  ea  re  exstarent  disquisitiones,  quumque  nulla  nisi  Gier- 
1 i ch sii5)  opinio,  sine  ullo  argumento  firmiore  edita,  mihi 
offerretur : qui  ille  vir  rigorem  cordis , ventriculi , intestino- 
rum eodem  tempore  atque  rigorem  partium  externarum  ac- 
cedere testatur.  Secundum  ea,  quae  ex  experimentis  in 
arteriis  felium  institutis  collegimus,  initium  finemque  rigoris, 
qualis  in  arteriis  appareat,  ea,  quae  exoptari  queat,  fide  et 
perspicuitate  indicare  non  possumus,  quum  propter  arteria- 
rum parvitatem,  in  hac  animalium  specie  obviam,  illud  tem- 
poris momentum,  quo  nulla  jam  reactio  irritationem  parie- 
tum vasorum  mechanicam  et  electromagneticam  sequatur, 
certo  statuere  admodum  difficile  sit.  Itaque  ratione  tantum 
approximativa  dicere  licet,  tempore  inter  10—35  sexagesimas 
p.  m.  interjecto  rigorem  arterias  incedere,  atque  20 — 24  horis 
p.  m.  rursus  evanescere.  Ut  vero  causas,  quibus  niteretur 
ea  vasorum  mutatio , quam  maxime  certas  reperirem ,'  obser- 
vationes in  majoribus  arteriis  mihi  instituendae  erant.  Hunc 
ad  finem  bovibus  modo  interfectis  carotides  exsectae  sunt. 
Sanguine  effuso  carotides  flaccidae  fiebant  et  collabebantur, 
deinde  vero,  quum  ope  cultri  et  forficis  ab  involventibus  eas 
adipe  et  tela  cellulosa  essent  liberatae,  ita  ut  aer  via  directa 
in  eas  influere  posset,  celerrime  et  ita  quidem  vehementer 


5)  De  rigore  mortis.  Diss.  inaug.  Bonnae  MDCCCXLH1.  p.  25. 

contrahebantur,  ut  post  dodrantem  horae,  quam  exsectae 
erant,  omnino  rigescerent  atque  tactu  duri  apparerent,  eorum- 
que  simul  lumen  totum  fere  evanesceret.  Postea  quum  caro- 
tides, humido  linteolo  obtectae,  ad  cubiculi  temperaturam 
13°  C.  expositae  essent,  interjectis  octo  horis  aliquanto  jam 
molliores  sub  tactu  fiebant.  Post  sedecim  horas  ambitu  qui- 
dem accreverant,  at  nondum  omnem  omnino  vira  sc  extern 
dendi  amiserant.  Horis  viginti  post  primam  observationem 
carotides  plane  laxae  et  perquam  dilatatae  apparebant.  Haec 
rerum  series,  repetito  pluries  eodem  experimento,  eadem 
nobis  oblata  est. 

Quum  autem  aliter  fieri  non  posset,  quin  efficientibus 
singulis  structurae  arteriarum  conditionibus  rigor  vasorum 
peculiari  ratione  modificaretur,  quum  praeterea  necessarium 
videretur,  rigorem  mortis  in  aliis  musculis  laevibus,  ac  tura 
etiam , quum  diversa  quaedam  momenta  extrinsecus  agentia 
accederent,  satis  cognoscere,  ut  ratio  .rigoris,  in  his  musculis 
obvii,  ad  rigorem  musculorum  striatorum  accuratius  statue- 
retur: ad  disquirendum  eundem  rigorem,  qualem  in  musculis 
laevibus  tractus  intestinalis  se  offerret,  adgressus  sum. 


PRIMA  OBSERVATIONUM  SERIES. 

Tempus  accedentis  et  cessantis  musculorum  intestinalium  rigoris, 
mediocri  cubiculi  temperatura. 


Si  in  felibus,  strangulatione  aut  capite  percusso  neca- 
tis, cavum  abdominis  celeriter  aperiebatur,  ita  ut  11— 13°  C. 
caldus  cubiculi  aer  intestina  adire  posset,  per  temporis 
momentum  lotus  tractus  intestinalis  collapsus,  taeniae  paene 

similis  apparebat,  parietes  intestinorum  inter  se  contingere 
videbantur,  et  injecto  vasis  intestinalibus  sanguine  rubefactae 
erant.  Yix  quum  aer,  quae  est  ejus  vis  irritans,  in  intestina 
influxisset,  subito  motus  peristaltici  in  intestinis  oriebantur, 
unde  fiebat,  ut  tractus  intestinalis  rotundaretur,  ejusque  lumen 
minueretur.  Brevi  post  contracturae  accedebant  annulares, 
irregulariter  alternantes,  interjectis  partibus  modo  angustio- 
ribus modo  convexis  latioribus,  in  modum  annulorum  regu- 
larium dispositis. 

Post  dodrantem  horae  in  intestinis  omnes  motus  plane 
•decesserant.  Tractus  intestinalis  vehementer  quidem , sed 
irregulariter  erat  contractus,  tactu  subdurus,  atque  diametrum 
semper  fere  2,6"'  usque  ad  3'"  tenebat.  His  praesentibus 
signis,  si  cavum  abdominis  aliquot  suturis  clausum  erat,  et 
cadaver  animalis  sub  eadem  temperatura  servabatur,  viginti 
quatuor  horis  p.  m.  intestina  mollia,  omnino  dilatata  et  pas- 
sim  gasis  inflata  apparebant. 

Experimentis  hoc  modo  institutis  quum  dubium  esset, 
penderetne  rigor  tempestive  accedens  ab  aeris  insolita  vehe- 
mentique  irritatione,  alia  pariter  ac  prius  interfecta  animalia, 
cavo  abdominis  non  aperto,  temperaturae  cubiculari  13,5  °C., 
exposita  sunt.  Interjectis  tribus  horis  in  hujusmodi  casibus 
ventriculus  et  intestina  aequabiliter  contracta,"  albido  colore, 
tactu  subdura  apparebant.  Contracturae  irregulares  nimisque 
insignitae  non  aderant ; intestina  speciem  potius  cylindri 
aequabilis  praebebant,  nisi  quod  inde  a colo  descendente 
usque  ad  intest.  rectum  propter  faeces,  quae  eam  partem 
explebant,  parum  aequabiliter  contracta  erant.  Neque  ele- 
ctrodes , tractui  intestinali  applicatae,  ullam  amplius  reactio- 
nem excitabant.  Cor  et  ipsum  sub  tactu  durum  solidumque 
manebat , ei  que  illatae  irritationes  electricae  omni  effectu 

carebant.  Cavis  abdominalibus  suturarum  ope  clausis,  ani- 
malia eidem  temperaturae  iterum  sunt  exposita.  Simulque 
patuit,  mortis  rigorem  in  musculis  animalibus  hoc  tempore 
nusquam  accessisse.  Eleclrodes,  nudis  quibusdam  extremi- 
tatum et  trunci  partibus  musculosis  applicatae,  motus  con- 
vulsivos  vehementiores  efficiebant.  Prima  rigoris  signa  in 
his  musculis  animalibus,  conditionibus  memoratis,  exeunte 

s 

demum  quarta  post  mortem  hora  incipiunt,  eoderaque  tem- 
pore convulsiones  vi  electromagnelica  provocatae  sensim  sen- 
simque  minuuntur,  donec  singuli  tantum  fasciculi  iique  super- 
ficiales etiam  contrahantur. 

Interjectis  viginti  quatuor  horis,  in  bis  quoque  casibus 
rigor  ventriculi  et  intestinorum  desierat.  Major  eorum  pars 
sub  tactu  digitorum  mollem  se  praebebat ; ambitus  dilatatus 
e.  gasis  nonnihil  extensus  erat,  nec  nisi  illae  tantum  intestini 
coli  partes,  quae  profundius  io  cavo  abdominis  sitae  sunt, 
contractionem  minus  remiserant.  Post  sexaginta  horas  nul- 
lum jam  rigoris  vestigium  ullo  tractus  intestinalis  loco  supe- 
rerat. Intestina  gasis  vehementer  extensa,  subviridi  pallido 
colore,  pellucida  sunt.  Diametrus  fere  0,5"  aequat.  In 
musculis  animalibu,s  tum  etiam  nimius  adest  rigor,  qui  qua- 
tuor demum  post  mortem  diebus  remittitur  et  quinto  denique 
die  prorsus  desinit. 

Ilis  cognitis  signis,  quibus  demonstratum  satis  erat, 
tribus  post  mortem  horis  rigorem  musculorum  tractus  inte- 
stinalis omni  ex  parte  accessisse,  necessarium  utique  duximus, 
ut  status  rigoris  intestinorum  jam  maturius  post  mortem  ex- 
ploraretur; qua  propter,  quum  conjici  potest,  intestinorum 
refrigerationem  ad  certum  quendam  gradum  progressam  cum 
tempore  accedentis  rigoris  congruere  , prae  aliis  temperatu- 
ram cavi  abdominis  ad  rem  disquirendam  statuimus. 

Hunc  ad  finem  io  fele  adulfa  strangulata  statiin  post 
mortem  in  linea  alba  apertura  parva  facta  est  ita,  ut  per 
eam  thermometrum  in  cavum  peritonaei  inferri  posset.  Hy- 
drargyrum  usque  ad  37,9  0 C.  adscendit.  Apertura  statim  est 
clausa,  atque  triginta  quinque  sexagesimis  post  mortem  cavum 
abdominis  omnino  apertum : Rigor  musculos  ventriculi  et  in- 
testinorum nondum  incesserat,  et  irritando  motus  efficieban- 
tur, qui  amplius  horam  post  mortem  etiam  manebant.  Dum 
cor  jam  post  horae  dimidium  plane  rigidum  apparebat,  rigor 
musculorum  animalium  in  hoc  quoque  experimento  post 
quatuor  demum  horas  accessit.  Remissio  rigoris  in  ven- 
triculo et  musculis  intestinorum  post  viginti  tres  horas , in 
musculis  animalibus  post  dies  quatuor  et  dimidium  obser- 
vata est. 

Hac  ratione  modo  exposita  felis  altera,  quae  strangu- 
latione necata  erat,  sub  temperatura  cubiculari  14,5°  C.  ser- 
vata est.  Post  sesquihoram,  quam  animal  periit,  venter  ejus 
usque  eo  patefactus  est,  ut  thermometrum  inferri  posset. 
Hydrargyrum  ad  32,7°  C.  adscendit.  Tum,  cavo  abdominis 
aperto,  rigorem  ventriculi  et  intestinorum  jam  omnino  exor- 
tum vidimus ; nam  neque  irritationem  mechanicam  neque 
applicatas  elcctrodes  ulli  motus  sequebantur.  Cor  durum 
erat,  vehementer  contractum,  reactionis  plane  expers.  Cavo 
abdominis  aliquot  suturis  clauso,  animal  ad  observandam 
rigoris  remissionem  ultra  reservatum  est.  Rigor  musculorum 
animalium  tribus  demum  post  horis  animadverti  poterat. 
Viginti  tribus  horis  p.  m.  remissio  rigoris  in  musculis  orga- 
nicis satis  erat  conspicua.  Quatuor  diebus  p.  m.  rigor  mu- 
sculorum animalium  desierat. 

Ex  his,  quae  experti  sumus,  satis  patet,  rigoris  initium 
in  tractu  intestinali  inter  semihoram  atque  sesquihoram  p.  m. 

incidere  oportere.  Quod  ut  demonstraretur,  feli  strangula- 
tione necatae  post  unius  horae  spatium  in  abdominis  parie- 
tem , parvo  foramine  facto , thermometrum  illatum  est.  Hy- 
drargyrum  usque  ad  36,7  0 C.  adscendit.  Cubiculi  tempera- 
tura 15°  C.  erat.  Cavo  abdominis  per  omnes  partes  pate- 
facto, ventriculum  et  intestina  admodum  contracta,  tactu  sub- 
dura invenimus.  Irritationes  et  aere  et  vi  mechanica  illatas 
ne  vix  ulli  quidem  reactionis  motus  sequebantur.  Neque 
electrodibus  applicatis  ullae  exorta<3  erant  convulsiones.  To- 
tus tractus  intestinalis  in  cavum  abdominis  repositus  est, 
deinde  cavum  suturis  clausum.  Horis  tribus  et  dimidia  p.  m. 
rigor  extremitates  anteriores  incessit ; post  viginli  quatuor 
horas  in  tractu  intestinali  salis  certo  remisit.  Remissio  rigoris 
• n musculis  animalibus  a nobis  non  est  observata. 


SECUNDA  OBSERVATIONUM  SERIES. 


Rigoris  initium  in  musculis  organicis  sub  altiore  temperatura. 

Felis  adulta,  strangulatione  necata,  exemplo  in  locum 
usque  ad  32  0 C.  calefactum  data  est.  Interjecto  horae  do- 
drante post  mortem  rigor  extremitatum  plane  se  evolverat. 
Simulae  thermometrum,  parvo  foramine  facto,  cadaveri  im- 
missum est,  hydrargyrum  usque  ad  35°  C.  adscendit.  Quin- 
quaginta sexagesimis  p.  m.  cavum  abdominis  aperuimus.  In 
ventriculo  et  intestinis  rigor  summum  gra/lum  attigerat.  Irri- 
tationes illatas  nulla  jam  sequebatur  reactio.  Tum  cavum 
abdominis  suturis  clausum  et  animal  sub  eadem  temperatura 
servatum  est.  Septem  horis  p.  m.  rigor  toto  corpore  plane 


evanuerat.  Putredo  jam  multum  progressa,  totus  tractus 
intestinalis  gasis  nimis  inflatus  erat. 

Felis  strangulatione  necata  tamperaturae  30°  C.  statim 
est  exposita.  Quinquaginta  sexagesimis  p.  m.  in  extremitatibus 

dextri  lateris  rigor  incipit,  dum  in  sinistris  jam  plane  evolu- 
tus apparet.  Quae  res  inde  causam  duxisse  videtur,  quod  animal 
a sinistro  latere  laminae  lapideae  calidae  incubuerat.  Ut  pri- 
mum electrodes  apparatus  inductionis  dextri  lateris  extremi 
tatibus  admovimus, -imbecilliores  quidem  sed  satis  conspicuae 
etiamtum  secutae  sunt  convulsiones  fasciculorum  qtiorumdam 
muscularium , in  superficie  jacentium.  Electrodibus  autem 
sinistro  lateri  applicatis,  nulla  evenit  reactio.  Thermometrum 
deinde  per  aperturam  parietis  abdominis  cavo  peritonaei  illa- 
tum est.  Brevi  post  hydrargyrum  ad  42°  C.  adscendit. 
Cavo  abdominis  post  horam  patefacto,  tractum  intestinalem 
plane  rigidum  invenimus.  Tum  cavum  abdominis  suturis 
clausum,  et  animal  ultra  observandi  causa  temperaturae  15,5° 
C.  expositum  est.  Viginti  tribus  horis  p.  m.  rigor  in  tractu 
intestinali  remissus  videbatur,  in  musculis  vero  animalibus 
ad  id  r.on  decesserat. 


TERTIA  OBSERVATIONUM  SERIES. 

Rigoris  initium  in  musculis  organicis  sub  temperatura  inferiore. 

Fele  strangulata,  temperaturam  intestini  recti,  thermo- 
melro  immisso , ad  39,3  0 C.  constituimus  deinde  animal 
aeii  ad  + 0,85  C.  refrigerato  expositum  est.  Post  semihoram 
thermometrum  iterum  est  applicatum,  quo  tempore  tempera- 
tura intestini  recti  30, \ 0 C.  aequabat.  Ansa  intestinalis,  per 

aperturam  parvam  parietis  abdominalis  producta,  tubum  in- 
testinalem jam  contractum  praebebat,  nihilominus  tamen  irri- 
tando motus  exigui  efficiebantur.  Hinc  adducti  sumus,  ut, 
ansa  reposita,  aperturam  clauderemus.  Interjecto  p.  m. 
horae  spatio  temperatura  intestini  recti  ad  33,3  0 C.  deciderat. 
Tum,  patefacio  abdominis  cavo,  rigorem  ventricuii  et  intesti- 
norum omni  ex  parte  apparuisse  cognovimus.  Rigor  rtiuscu- 
lorum  animalium  post  horas  demum  duas  et  dimidiam  acce- 
debat atque  tribus  et  dimidia  horis  post  plane  evolutus  erat. 
Remissio  rigoris  sub  eadem  temperatura , quum  hydrargy- 
rum  brevi  tempore  ad  2 0 C.  descenderet,  observari  non 
potuit : quam  ob  rem  felis  sub  temperatura  cubiculari  14  0 C. 
reservata  est.  Rigor  musculorum  organicorum  perinde  at- 
que in  omnibus  casibus  superioribus  post  viginti  quatuor 
horas,  rigor  musculorum  animalium  post  tres  vel  quatuor 
dies  desiit.  IIoc  iterato  experimento  eosdem  eventus  nacti 
sumus. 


QUARTA  OBSERVATIONUM  SERIES. 


Disquiritur,  quo  modo  adhibitis  ad  necanda  animalia  remediis  narcoticis, 
rigor  musculorum  organicorum  efficiatur. 


Felis,  strychnino  fistulae  ope  in  ventriculum  immisso, 
venenata  est.  Quo  facto  mors  post  semihoram  accessit, 
omnibus  articulis  plane  mobilibus.  Interjecto  deinde  horae 
quadrante  rigor  mortis  in  extremitatibus  posterioribus  appa- 
rebat atque  post  semihoram  in  musculis  animalibus  plane 
evolutus  erat.  Electrodes  musculis  applicatae,  nullos  jam 
motus  convulsivos  excitabant.  Temperatura  cavi  abdominis, 

extemplo  patefacti,  38°  C.  aequabat.  Rigor  tractum  intesti- 
nalem nondum  invaserat,  nam  aeris  Yim  irritantem  quidam 
reactionis  motus,  etsi  non  acerrimi,  attamen  satis  certi  se- 
quebantur. Post  horam  denique  rigor  in  musculis  organicis 
cavi  abdominis  summum  gradum  attigerat.  Cor  solidum 
erat  et  tactu  durum , irritationes  adhibitae  omni  effectu  care- 
bant. Tum  abdominis  cavo  suturis  occluso,  animal  tempe- 
raturae cubiculari  13,8°  C.  exposuimus.  Viginli  quatuor 
horis  p.  m.  rigor  in  aliis  intestinorum  partibus  jam  plane 
remiserat,  in  aliis  tantummodo  coeperat  remittere.  Rigor 
musculorum  animalium , quum  eodem  tempore  nusquamdum 
cessisset,  haud  amplius,  donec  desineret,  a nobis  observa- 
tus est. 

Felibus  acido  hydrocyanico  vel  opio  necatis,  rigor  mu- 
sculorum intestinalium  et  ventriculi  non  prius  quinquaginta 
sexagesimis  post  mortem  accedebat,  atque  uti  in  omnibus 
casibus  post  viginli  quatuor  horas  minuebatur.  In  musculis 
animalibus  initium  rigoris  post  sesquihoram  ad  horas  duas 
cum  dodrante  animadverti  poterat;  remissio  illius  quatuor 
vel  quinque  post  mortem  diebus  apparebat. 

Experimenta  illa,  quae  instituit  Stannius6),  qui, 
remoto  arteriarum  sanguine , aorta  abdominali  et  arteria 
crurali  vivorum  animalium  simul  subligatis,  mortis  rigorem 
in  extremitatibus  posterioribus  provocare  conabatur,  nos  quo- 
que adduxerunt,  ut  experimenta  iisdem  similia  susciperemus, 
quibus  appareret,  num  subligatione  arteriarum  status  quidam 
rigoris  in  musculis  laevibus  vivorum  animalium  afferri  posset. 


6)  Arcliiv  fiir  |>hysiologischo  Heilkunile  von  Vierordt.  Tiibin* 
gen  1852.  Pag.  1. 


34 


Quem  ad  finem  aortam  felis  abdominalem  proxime  sub  reni- 
bus a tergo  subligavimus,  sperantes  fore,  ut  arteriae,  infra 
ligaturam  ab  aorta  ad  intestina  abeuntes,  nullum  amplius 
sanguinem  secum  ducerent.  Quatuor  horis  post  operationem 
factam  animal  scalpello  medullae  oblongatae  infixo  interfeci- 
mus, spe  inducti,  fore,  ut  partem  intestinorum  in  statu  rigoris 
inveniremus.  Sed  ea  exspectatio  ad  irritum  accidit;  nam 
intestina  nusquam  contracta,  imo  ubique  motus  peristalticos 
exortos  vidimus. 

Quum  igitur  et  repetitus  hujusmodi  experimentis  effici 
non  posset , ut  arteriarum  sanguis , subligata  aorta  ab- 
dominali, qb  intestinis  omnino  secluderetur,  in  vivis  ani- 
malibus cavum  abdominis  usque  eo  aperuimus,  ut  aliquot 
ansas  extrahere  possemus,  deinde  omnes  arterias,  quae 
ad  ansas  extractas  currebant , subligavimus  et  ansas  de- 
nique in  cavo  abdominis  reposuimus.  Animal  post  qua- 
tuor horas  ut  antea  necatum  est.  At  hic  quoque  eventus 
exoptatus  nobis  non  obtigit;  nam  ut  in  reliquis  intestinis, 
ita  etiam  in  ansis,  quarum  vasa  subligata  erant,  motus  peri- 
stallici , etsi  sane  tardiores ,'  oriebantur.  Ansae  eundem 
omnino,  quem  reliquae  intestinorum  partes,  ambitum  prae- 
bebant. 

Hac  de  causa  ab  ulterioribus  ejus  rei  periculis  desti- 
timus, quum  intellexissemus,  via  ad  id  tentata  fieri  non  posse, 
ut  arteriarum  sanguis  ab  intestinis  secluderetur,  quoniam 
ipsi  rami  disjunctissimi  vasorum  intestinalium,  remotis  quae 
interjacent  vasis  majoribus,  ope  vasorum  capillarium  inter  se 
conjungi  eamque  ob  rem  sanguine  impleri  poterant.  Si  praeter 
subligationem  vasorum  sanguinem  adducentium  simul  ansae 
intestinales  ipsae  ligaturis  aliquot  constrictae  fuissent,  factum 
esset  forsitan,  ut  res  exoptatius  eveniret.  Attamen  hujusmodi 


35 

experimentum  non  instituimus,  quoniam  de  momento  ac  vi, 
quam  circulatio  sublata  in  rigoris  accessum  exerceat,  repetito 
Stannii  experimento,  facili  modo  certiores  facti  sumus. 

Rigor  mortis  musculos  organicos  sive  laeves,  quantum 
nos  quidem  observavimus,  tempore  inter  50 — 60  post  mortem 
sexagesimas  interjecto  invadit,  neque  diversa  mortis  genera 
neque  momenta  externa  post  mortem  agentia  eam  rem  mu- 
tare videntur. 

In  intestinis  et  ventriculo  rigor  tum  eo  tempore  ori- 
tur, quo  calor  corporis,  isque  imprimis  in  cavo  abdominis 
parum  minutus  est,  tura  eo  etiam,  quo  temperatura  adeo  est 
adaucta,  ut  calorem  normalem  exsuperet.  Musculi  organici 
semper  prius  quam  musculi  animales  rigore  corripiuntur; 
modo  in  iis  casibus,  ubi  mors  ex  venenatione  ope  slrychnini 
illata  est,  rigor  musculos  animales  prius  afficit;  unoque  fere 
tempore  in  utroque  musculorum  genere,  superiore  tempera- 
turae gradu,  accedere  solet. 

In  musculis  animalibus,  mediocri  temperatura,  rigorem 
nunquam  prius  quam  sesquihora,  neque  serius  quam  qua- 
tuor  horis  post  mortem  exortum  esse  vidimus. 

Rigoris  neque  accessus  neque  decessus,  qualis  in  mu- 
sculis organicis  conspicitur,  ex  diversis  momentis  externis 
pendere  videtur.  Superior  tantum  loci  temperatura  efficit, 
ut  remissio  breviore  spatio  sequatur ; nam  hoc  in  casu  rigo- 
rem septem  horis  p.  m.  omnino  remotum  videmus.  Alio- 
quin  remissio  semper  23  — 24  horis  post  mortem  animalis  a 
nobis  observata-est.  Sicut  rigor  in  musculis  organicis  prius 
oritur  quam  in  musculis  animalibus,  ita  ex  musculis  organicis 
prius  etiam  decedit.  Initium  remittentis  rigoris  in  musculis 
animalibus  modo  semel  horis  septem  post  mortem , alias 
nunquam  prius  quam  quarto  dic  animadvertimus. 

Mortis  rigor  in  corde  eodem  simul  tempore,  quo  in 
musculis  organicis,  exoritur.  Quando  autem  in  corde  rigor 
desinat,  non  possum  equidem  certo  dicere,  quum  difficile 
sit,  ut  ex  solo  tactu  de  rigoris  in  organis  muscularibus 
remissione  judicetur  dum  alioquin  et  articulorum  mobilitas 
rediens  certiores  nos  facit  de  rigoris  fine.  Nihilominus  tamen 
rigorem  cordis,  aeque  ac  musculorum  reliquorum  transverse 
striatorum , eodem  tempore  evanescere  verisimillimum  mihi 
videtur. 


CAPUT  TERTIUM. 


De  mortis  rigore  in  musculis  striatis 

obvio. 

I. 

(Quamquam  initio  a proposito  meo  prorsus  aberat,  ut 
accuratius,  quam  hucusque  a me  factum  est,  de  mortis  rigore 
quaererem,  tamen  ea,  quae  occasione  oblata  in  mullis  ex- 
perimentis, ob  alias  res  jam  prius  institutis,  cognoveram, 
satis  idonea  fuerunt,  quibus  mihi  persuaderetur,  quaecunque 
de  vetere  illo  aenigmate  physiologico  opiniones  adhuc  per- 
crebruerint ac  late  vigea'nt,  eas  omnino  jam  modificandas 
esse.  Et  sane,  primae  observationes,  quae  hunc  ad  finem 
periculi  causa  a me  susceptae  sunt,  animum  mihi  injecerunt, 
ut  rem  tentalam  ultra  persequerer. 

Omnes  auctores,  qui  mortis  rigorem  observarunt  et 
perscrutati  sunt,  in  hisNysten7)  eumque  secuti  Somm er 8), 

7)  Commentatio  Nystenii,  id  quod  maxime  doleo,  mihi  ad 
manus  non  pervenit ; quapropter  nonnulli  loci  citati,  quos  in  diversis 
libris  allatos  teperi,  inibi  sufficere  debebant. 

8)  De  signis,  mortem  hominis  absolutam  ante  putredinis  acces* 
sum  indicantibus.  Diss.  inattg.  Hauniae  1833. 

Briicke9),  Gierlichs10)  et  Bruch  u),  eo  inter  se  con- 
sentiunt, ut  signa,  quibus  mortis  rigor  indicetur,  musculo- 
rum contractione  provocari  statuant,  eamque  contractionem 
causam  esse,  quod  motus  quidam  tempore  rigoris  orian- 
tur. Nysten,  qui  primus  in  permultis,  cadaveribus  rigorem 
mortis  subtilissime  disquisiverat , hanc  protulit  sententiam: 
«Quelle  que  soit  1’attitude  dans  laquelle  on  place  le  tronc  et 
les  membres  de  1’homme  ou  d’un  animal,  qui  vient  d’<Mre  privd 
de  la  vie,  la  roideur  se  developpe  dans  cette  attitude«,  quae 
illius  sententia  ab  iis,  qui  postea  eandem  rem  amplexi  sunt, 
partim  velut  falsa  repudiata , partim  omnino  neglecta  est. 
Nihilominus  tamen  observatio  Nysten  ii  iis  plane  repugnat, 
quae  ille  ratiocinando  denique  prodidit,  quum  causam  rigoris 
musculorum  in  contractione  vitali,  quam  ipse  dicit,  sitam 
esse  contenderet. 

Nimirum  probabile  visum  est,  statum  illum,  quo  musculi, 
mortis  rigore  affecti,  duriores  minusque  extendi  possunt  fierent  a 
contractione  deducere.  Verumtamen  prae  aliis  has  potissimum 
quaestiones  denuo  excutiendas  esse  arbitrabar,  num  re  vera 
post  mortem  animantium  aliqui  motus  in  musculis  oriantur ; 
num  re  vera  breviatio  i.  e.  contractio  musculorum  eveniat ; 
num  re  vera  ejusmodi  existat  ante  mortem  conditio  musculo- 
rum, ut,  si  mors  accesserit,  contractiones  omnino  inde  lieri 
possint.  Hae  quidem  quaestiones,  quae  a multis  jamdu- 
dum  solutae  habentur,  initio  fortasse  ineptae  videbuntur; 

.. 

9)  Ueber  die  Ursac.be  der  Todtenstarre  : in  Mliller’s  Archiv 
fur  Anatomie  und  Physiologie  1812.  p.  178. 

10)  I.  c. 

11)  Nonnullae  de  rigore  morlis.  Disseri,  pro  facultate  legendi. 
Moguntiae  1845. 

at  ex  his,  quae  infra  seqifuntur,  satis  demonstrabitur,  eas 
proponi  debuisse. 

Quae  equidem  hac  de  re  expertus  sum,  haec  fere  sunt. 
Membra  animalis  mortui,  quo  erant  statu  laxo,  si  in  quem- 
libet situm  redegeramus,  semper  tamen,  exorto  rigore,  eun- 
dem  ipsum  situm  retinere  videbamus.  Nihil  omnino  inter- 
erat, utrum  membra  inflexa  an  extensa  essent,  utrum  alterius 
extremitatis  flexionem,  alterius  simul  extensionem  efficeremus, 
an  animal  statim  post  ejus  mortem  suspenderemus  atque 
extremitates  posteriores,  ut  erant  laxae,  sua  ipsarum  gravi- 
tate plane  extensas  esse  pateremur,  an  membro  uni  vel  alteri 
situm  quemlibet  artificialem  pararemus.  Rigor  semper  idem 
apparebat,  situ  membrorum  ne  minime  quidem  mutato.  Si 
tendinem  Achillis  in  fele  viva  subcutaneum  persecueramus, 
pes,  contractis  musculis  flexoribus,  cruri  plane  admovebatur. 
Si  autem  horae  quadrante  post  mortem  animalis  tendo  Achillis 
persectus  erat,  musculi  gastrocnemius  et  soleus  modo  paul- 
lulum  retrahebantur,  atque  igitur,  contractis  musculis  flexo- 
ribus, pes  leviter • tantum  ad  crus  inclinabat,  quo  manente 
situ  rigor  accedebat.  Si  ineunte  rigore  musculi  flexores 
pedum  persecti  jam  erant,  efficientibus  musculis  extensoribus, 
postquam  plane  exortus  erat  rigor,  nulla  pedum  extensio 
gravior  sequebatur,  id  quod  secundum  Brueckei12)  theo- 
liam  fieii  oportebat;  nam  idem  auctor,  simulae  mortis  rigor 

omni  ex  parte  accesserit , certa  motuum  vestigia  oriri 
profitetur. 

Plurimis  hac  ratione  institutis  experimentis  semper 
nobis  pei suasum  est,  inter  rigoris  accessum  nullos  omnino 
motus  appareie.  Quod  idem  alio  hoc  experimento  demon- 

12)  l.  c.  p.  184. 

slratum  est.  Musculum  gastrocnemium  felis  modo  interfectae 
totum  nudavimus,  cumque  utroque  in  fine  persecuimus,  quo 
facto  musculus  ille  statim  contrahebatur.  Deinde  finem  ejus 
superiorem  tendinosum  ope  acus  tabulae  graduatac  hunc  in 
modum  affiximus,  ut  musculus  tabulam  attingere  non  posset, 
atque  tum  tendini  Achillis  pondusculum  suspendimus,  quod 
vix  sufficiebat,  ut  musculum  extensum  teneret.  Appara- 
tus eo  modo  constructus  sub  campana  vitrea  ad  temperaturam 
35°  C.  expositus,  simulque,  ut  prohiberetur,  ne  musculus 
exsiccesceret,  vas  planum  aqua  repletum,  sub  campana  eadem 
positum  est.  Secundum  ea,  quae  jam  prius  experimentis 
cognoveramus,  fieri  necesse  erat,  ut  sub  temperatura  superiore, 
quam  quae  animalis  calorem  aequabat,  rigor  celerius  acce- 
deret, atque,  si  musculus  contraheretur,  ea  contractio  ex 
tabula  graduata  quam  certissime  cognosceretur.  Intermissis 
temporis  spatiis  per  horas  duas  et  dimidiam  observationes 
institutae  a nobis  sunt;  verumtamen,  quod  maxime  miraba- 
mur, non  solum  nullaul  musculi  contractionem,  sed  ne  ullum 
quidem  rigoris  vestigium  invenimus;  nam  musculus  sub  tactu 
aeque  omnino  mollis  et  laxus  erat  atque  antea.  Idem  expe- 
rimentum mutata  ratione  de  integro  suscepimus.  In  fele 
modo  necata  musculum  gastrocnemium  alterius  extremitatis 
ex  partibus  vicinis  exsolvimus  ita,  ut  ille  musculus,  tendine 
Achillis  persecto,  unde  contrahebatur,  nusquam  nisi  in  puncto 
fixo  superiore  cum  extremitate  cohaereret ; deinde  musculum 
gastrocnemium  alterius  extremitatis  posterioris  tegumentis  tan- 
tum nudavimus.  Tum  vero  easdem  duas  extremitates  poste- 
riores exsecuimus,  et  exsectas,  iisdem  adhibitis  cautelis 
quibus  antea,  temperaturae  aequali  33°  C.  exposuimus. 
Interjecto  horae  quadrante  musculus  alter,  i.  e.  legumentis 
tantum  nudatus  et  cum  extremitate  sua  plane  conjunctus, 

rigidas  evaserat,  alter  i.  e.  partibus  vicinis  paene  solutus 
nullum  rigoris  vestigium  offerebat,  imo  tactu  mollis  et  laxus 

erat.  Eundem  omnino  eventum  nacti  sumus , quum  simili 

* 

modo  experimenta  in  ranis  institueremus. 

Si  stadio  laxitatis  membrorum  statim  post  mortem  ani- 
malis musculos  flexores  cujusvis  articuli,  v.  c.  genu  vel 
cubiti,  quantum  aliqua  virium  intentione  fieri  poterat,  flectendo 
ad  relaxationem  quam  maximam  redegeramus , eumque  sta- 
tum musculis  apte  deligatis  sustinueramus , extremitates  hoc 
modo  tractatae , postquam  mortis  rigor  omnino  exortus  erat, 
in  eodem  illo  situ  praeternormali  permanebant ; musculi 
extensores,  nimis  extensi,  tactu  rigidiores  durioresque  erant, 
at  musculi  flexores,  satis  relaxati,  nullum  rigoris  indicium 
praebebant,  imo  aeque  molles  mobilesque  erant,  atque  mo- 
mento relaxationis. 

Praeterquam  quod  his  experimentis  evidenter  demon- 
stratur, mortis  rigorem  neutiquam  ex  musculorum  contra- 
ctione pendere,  defectio  rigoris,  quum  in  musculis  gastro- 
cnemiis ab  organismo  separatis  et  in  omnibus  musculis  rela- 
xatis ejus  rei  periculum  institueretur,  satis  certo  documento 
est,  rationes  quasdam  singulares,  quibus  musculi  in  orga- 
nismo ad  suam  quisque  sedem  adstringantur , conditionem 
gravem,  qua  sublata  rigor  non  accedat,  afferre  debere. 

Ceterum  alia  etiam  ratione  argumentari  licet,  accessum 
rigoris  causam  non  inferre,  ut  musculi  contrahantur.  Quan- 
tum experientia  probatur,  musculi  flexores  cum  locis  supe- 
rioribus medullae  spinalis  videntur  cohaerere,  quam  musculi 
extensores,  qui  pari  altitudine  sili  sunt  1S).  Secundum  legem, 


1.5)  Dubo  is-lieymond  : Untersuchungen  uber  Ihierische  Ele- 
ctricitiit.  Bertin  1848.  Bd.  I.  p.  325. 

cujus  postea  mentio  fiet,  musculi  flexores  mortis  rigore  prius 
corripiuntur  quam  musculi  extensores,  qui  illis  respondent: 
hinc  sequitur,  si  musculorum  contractio  omnino  accedat, 
membra,  exorto  rigore,  semper  in  situ  flexo  inveniri  opor- 
tere. Bruch  ,4)  quidem  experimentis  se  probasse  putat, 
musculos  semper  contractos  esse,  quos  mortis  rigor  invasis- 
set. Idem  enim  paulo  post  mortem  ante  rigoris  acc.essum 
musculos  medios  persecuit,  deinde  metiendo  exploravit,  quan- 
tum extremi  sectionis  fines  inter  se  distarent.  Hinc  adductus 
est,  ut  differentias  parvas,  quae  post  rigoris  accessum,  si 
mensio  iterum  facta  esset,  inter  sectionis  fines  exstarent, 
contractioni  musculorum  inter  mortis  rigorem  exortae  attribui 
posse  arbitraretur.  Attamen  Bruch  errore  ductum  esse  reor, 
quum  constet,  extremos  illos  sectionis  fines,  exorto  nondum 
omnino  mortis  rigore,  et  quidem  propter  sublatam  aliqua  ex 
parte  extensionem  musculi  ad  formam  suam  normalem  ten- 
dentis, inter  se  discessisse:  de  qua  re  infra  uberius  agam. 

Musculi  corporis  vivi  etiam  hoc  statu,  quem  vulgo  quie- 
tum  dicimus,  ubi  quaeque  voluntatis  actio  sublata  est,  uti 
inter  dormiendum,  non  forma  sua  naturali,  i.  e.  eo  statu 
praediti  sunt,  quo  nulli  impetus  externi  in  eos  agant,  quo 
vis  elastica,  ut  ita  dicam,  prorsus  lateat,  sed  potius  in  assi- 
dua tensione  elastica  versantur.  Quo  statu  tensionis  musculos 
adstriclos  teneri,  facile  quisquam  sibi  persuaserit;  si  enim 
brevi  tempore  p.  m.  animalis,  quum  extremitas  ponderis 
penduli  instar  huc  illuc  se  vibrare  valet,  neque  ulla  jam 
voluntatis  vis  existit,  tendinem  cujusvis  musculi  persecuerit, 
musculum  extemplo  se  retrahentem  videbit.  Neque  minus 


I 

14)  1.  c.  Pars  1. 

fere,  si  quis  secundum  rationem  a Stannio  15)  institutam, 
subligatis  in  vivo  animali  aorta  abdominali  et  arteria  crurali, 
illum  statum  provocaverit,  quo  nervorum  ac  voluntatis  vis  in 
extremitatibus  posterioribus  plane  sublata  est,  atque  deinde 
tendinem  Achillis  persecuerit,  tum  quoque  musculum  se  re- 
trahere animadvertet.  Hanc  retractionem  ad  musculorum 
actionem  vitalem  minime  referendam  esse,  inde  elucet,  quod 
contractio  et  breviatio  jam  non  decedunt,  atque  musculi  post 
factam  operationem  ad  pristinam  formam  longiorem  itg  redigi 
non  possunt,  ut  in  ea  permaneant.  E.  Weber16),  Piro- 
goff17). 

Pro  tensione  elastica,  in  qua  versantur,  musculi  semper 
in  situm  priorem  normalem  redire  tendunt,  sed  dispositione 
anlagonistica  reliquorum  musculorum  extensi  tenentur ; nam 
musculi  omnes  assidue  nituntur,  ut  membra  in  contrarias 
partes  moveant,  quam  ob  rem  mutuo  inter  se  aequilibrio 
adstringuntur.  Si  musculi  unius  lateris,  v.  c.  musculi  ex- 
tensores, persecti  sunt,  haud  dubie  evenit  ut  aequilibrum 
turbetur,  atque  musculi  antagonistici,  i.  e.  qui  musculis  per- 
sectis obluctantur,  sublata  extensione,  ad  formam  normalem 
redeant  artumque  inflectant.  Quae  vero  inflexio  perexigua 
est,  quoniam  musculi  mirum  in  modum  extendi  possunt,  atque 
igitur,  si  paullulum  extensi  sunt,  vim  tantum  levissimam 
exercent. 

Situs  artuum  statu  segni  musculorum,  qui  dicitur,  ubi 
inter  musculos  antagonislicos  aequilibrium  sustentatur,  semi- 
flexus  est,  qui  non,  ut  vulgo  creditur,  praevalentibus  musculis 


15)  l.  c. 

1G)  Wagner  s Handworteriiuch  d.  Physiologie.  Bd. III.  Pag,  106. 
17 ) Ueb.  d.  Durchichneidung  d.  Achillessehne.  Dorp.  1840.  Pag.  14. 

flexoribus  efficitur,  sed  partira  ex  longitudine  naturali  muscu- 
lorum extensorum  flexorumque  ’8),  partim  ex  articuli  structura 
atque  ex  ligamentis  pendet.  Quae  resBiddero,  viro  doctis- 
simo, data  saepius  occasione,  observata  est,  et  de  qua  mihi 
ipsi  satis  est  persuasum.  Si  enim  musculi  omnes,  qui  ex- 
tremitatis articulum  circumdant,  ita  persecti  fuerint,  ut  mem- 
bra solis  ligamentis  inter  se  cohaereant,  facile  cognosces, 
simulatque  extremitatem  in  positionem  pensilem  redegeris, 
membra  situm  se  mi  flexum  retinere.  Si  momentis  vtantum 
levibus  opus  est,  quae  vel  efficiant,  ut  membra  ex  normali 
situ  aequilibrico  moveantur,  vel  impediant,  quo  minus  in 
illum  redeant,  hoc  certe  in  eo  positum  est,  quod  actio  ela- 
stica segnium  musculorum  in  corpore  vivo  quam  minima 
existit. 

His  consideratis,  ea  requiritur  conditio,  ut  status  ten- 
sionis musculorum  adesse  debeat,  quo  accessus  rigoris  effi- 
ciatur. Yerumtamen  non  ex  eo,  quod  extremi  musculorum 
- fines  certis  locis  inseruntur,  momenta  tendentia  pendent ; imo 
etiam  mutuus  musculorum  inter  se  connexus,  sejuncto  ten- 
dine vel  uno  aliquo  insertionis  puncto  graviore,  musculum, 
quo  minus  in  silum  naturalem  redeat  impedire,  eoque  rigoris 
accessum  adjuvare  potest.  Omne  momentum , quod  muscu- 
lum in  statum  quietis  redire  prohibeat,  ergo  velul  causa  ten- 
dens agat,  rigoris  accessum  efficere  posse,  ex  hoc,  quod 
sequitur,  exemplo  satius  perspicere  licet.  In  fele  modo 
necata  tendinem  Achillis  persecuimus,  atque,  ut  musculos 
gastrocnemium  et  soleum  in  statum  plenae  laxitatis  redigere- 
mus, omnem  eorum  cum  aliis  musculis  connexum  usque  ad 


18)  Gebrilder  Weber:  Mechanik  der  menschlicben  Gelnverk- 
zeuge  u.  s.  w.  Pag.  219. 

punctum  insertionis  diligenter  sustulimus.  Musculi  omnino 
nudati  cute  rursus  obtecti  sunt,  cutis  ope  acus  occlusa  est.  Post- 
quam rigor  accessit,  musculi  relaxati,  quos  existimabamus, 
digitorum  tactu  aeque  rigidi  apparebant.  Cujus  rei  causa 
mox  reperta  est;  acus  enim,  quae  ad  claudendum  vulnus 
erat  adbibita,  simul  fasciam  musculi  gastrocnemii  aliqua  ex 
parte  prehenderat,  eaque  re  plenam  ejus  relaxationem  im- 
pediverat. 

His  observatis  quamquam  adducor,  ut  neque  contractio- 
nem ullam  neque  motus  inde  exortos  rigorem  vel  provocare 
vel  comitari  arbitrer,  tamen  concedendum  mihi  est,  locum  fuisse 
aliquem,  ubi  accedente  rigore  quaedam  vestigia  motus  adesse 
viderentur.  Dico  maxillam  inferiorem , quam  multi  rigore 
affectam  sursum  elevari  contendunt.  Ut  igitur  conditio,  unde 
ea  res  efficeretur,  quae  experimentorum  eventibus  et  deductae 
inde  opinioni  meae  obstabat,  accuratius  exploraretur,  inter 
dentes  caninos  maxillae  felinae  perquam  mobilis  statim  post 
mortem  animalis  globulum  cereum  mollem  intulimus.  Post 
rigoris  accessum  duae  maxillae  nondum  plane  clausae  appa- 
rebant, quamquam  maxilla  inferior  ad  superiorem  appro- 
pinquaverat!, id  quod  vestigia  dentium  globulo  cereo  fortiter 
impressae  salis  superque  demonstrabant.  Praeterea  in  cada- 
vere felis,  rigore  prorsus  evoluto,  quum  maxilla  inferior  ne 
maxima  quidem  vi  a superiore  removeri  posset,  musculos 
clausores  hunc  in  modum  persecuimus,  ut  massetrem  et  tem- 
poralem ab  inferiore  maxilla  plane  sejungeremus  ; unde  nihilo 
magis  evenit,  ut  compressio  maxillarum  minueretur.  Deinde 
processum  coronoideum  maxillae  inferioris  ejusdem  lateris 
cum  parte  aliqua  processus  zygomatici  caute  separavimus 
atque,  remotis  ea  re  musculis  pterygoideis,  ex  hac  parte  per 
cavum  oris  musculos  pterygoideos  alterius  lateris  item  per- 

secuimus;  at  hinc  quoque  parum  admodum  fieri  poterat,  ut 
maxillae  aperirentur.  Jam  denique  musculi  masseter  ac  tem- 
poralis dissecti  sunt;  nec  nisi  sejunctis  ultimis  masseteris 
fibrillis  et  articulorum  ligamentis,  maxilla  inferior  recidit. 
In  alia  fele  confestim  post  ejus  mortem  articulorum  liga- 
menta, ita  tamen,  ut  musculis  quam  maxime  parceretur,  in 
utroque  latere  sunt  persecta;  at  in  hoc  quoque  casu,  quum 
primum  rigor  accesseret,  maxillae  omnino  claudebantur.  Si 
in  animali,  simulatque  interfectum  erat,  omnes  musculos 
clausores  maxillae  inferioris  persecueramus,  ita  ut  articulo- 
rum ligameuta  sola  agere  possent,  si  deinde  maxillam  infe- 
riorem ad  superiorem  ope  fili  adligaveramus,  ac  tum  rigorem 
exspectabamus,  semper  fieri  videbamus,  ut,  exorto  illo,  ma- 
xillae altera  alteri  paene  inhaererent,  quum  quidem  ad  eas- 
dam  inter  se  dimovendas  vis  sane  exigua  sufficeret. 

Fateor  mihi  non  contigisse,  ut  signa,  quae  in  articula- 
tione maxillari  apparere  dixi,  ad  quandam  inter  se  congruen- 
tiam redigerem,  vel  cum  sententia  supra  a me  edita  concilia- 
rem. Neque  tamen  dubito,  quin  experimentis  aliorum,  denuo 
ac  perseveranter  retractatis,  ea  quae  inter  se  repugnant,  feli- 
cius tollantur.  'Equidem  ipse,  quod  maxime  doleo,  ab  ulte- 
riore ejus  rei  disquisitione  desistere  coactus  sum. 

Itaque,  quod  attinet  ad  musculos  animales  trunci  extre- 
mitatumque, mutationem  formae  normalis,  statum  tensionis, 
’ quo  omnes  musculi  illi,  nisi  soluta  eorum  insertione,  semper 
versantur,  conditionem  necessariam  esse  censeo,  qua  defi- 
ciente rigor  non  accedat.  In  musculis  vero  laevibus,  quin 
etiam  in  striatis,  si  cava  aut  canales  complectuntur,  ut  in 
musculis  cordis,  haec  conditio  minoris  momenti  esse  videtur. 

Neque  minus  cor  atque  arteriae,  quae  parum  sanguinis 
continent,  nec  non  intestina,  quae  collapsa  striae  taeniatae 

sunt  similia,  in  statum  rigoris  transeunt.  Ac  si  etiam  con- 
tendere liceat,  conditiones  tensionis,  quales  vidimus,  in  arte- 
riis obvias  esse,  attamen  ejusmodi  tensio  ad  intestina  ipsa 
nequaquam  referenda  est. 

2. 

Si  tempus,  quo  rigor  mortis  accedat  et  evanescat,  atque 
vim  ejus  variam  respiciamus,  observationes,  quas  Nysten 
et  Sommer19)  in  multis,  qui  morbis  diversissimis  consumti 
sunt , magna  cum  subtilitatate  instituerunt , tantam  nobis 

copiam  rerum  exploratarum  offerunt,  ut  aliquid  adjicere 

• 

profecto  difficile  sit.  Ex  his  observationibus  inter  se  com- 
positis lex  certa,  quam  duo  illi  auctores  jam  ipsi  significant, 
deducitur  haec:  in  statu  nutritionis  musculorum,  qualis 

forte  adsit,  positum  esse,  utrum  rigor  mortis  prius  au  serius 
accedat,  utrum  fortius  an  levius  evolutus  sit.  Neque  minus 
^experimenta  a Staunio  instituta  certo  demonstrant,  causam 
proximam  accedentis  rigoris  quaerendam  esse  in  circulatione 
sanguinis  arterialis  absolute  perturbata  atque  igitur  in  sublata 
materiae  vicissitudine , quae  in  ipsis  musculis  procedat. 
Quibus  de  rebus  ut  ex  nostra  ipsorum  experientia  judicium 
aliquod  assequeremur,  experimenta  Stannii,  quae  ad  illas 
explorandas  maxime  idonea  sunt,  eadem  ratione  saepius  in- 
stituimus. Ex  his  unum  proferam.  In  fele  adulta  aortam 
abdominalem  a tergo  sub  ipsis  renibus,  simulque  arteriam 
cruralem  extremitatis  dextrae  paulo  ante  locum , ubi  arteria 
profunda  femoris  excurrit,  subligavimus.  Brevi  tempore, 
postquam  facta  est  ea  subligatio,  duae  extremitates  posteriores 
paralysi  affectae,  neque  ulli  jam  voluntatis  actioni  obnoxiae 


19)  I.  c.  pag.  20‘2  et  sqq. 


48 


videbantur,  unde  fiebat,  ut  in  motibus  reliqui  corporis  languide 
traherentur;  neque  minus  defectionem  sensibilitatis  praebe- 
bant. Tribus  horis  post  institutam  operationem  extremitas 
dextra  posterior  plane  torpida  et  subfrigida  erat,  dum  in 

t 

posteriore  exstremitate  sinistra  sensus  etiam  tum  aliquis  inesse 
videbatur.  Interjectis  sex  horis,  postquam  operationi  factus 
est  finis,  statum  animalis  quam  diligentissime  inspeximus  et 
exploravimus.  Felis  languefacta  plurimum  lateri  incumbebat 
atque  aegre  tantum  insistere  poterat.  Extremitas  dextra  po- 
sterior tactu  frigida  erat  atque  mortis  rigorem  inde  a genu 
articulatione  plane  exortum  praebebat.  Extremitas  sinistra 
posterior,  si  eam  tetigeramus,  aeque  frigidior  apparebat  quam 
extremitas  anterior;  attamen  articulationes  illius  omnino  flexi- 
biles erant.  Electrodes  apparatus  inductionis,  quae  musculis 
extremitatis  dextrae  posterioris  nudatis  et  natro  chlorato  soluto 
humectatis  applicatae  erant,  ne  minimos  quidem  motus  con- 
vulsivos  excitabant;  qui  vero  motus  salis  conspicui  fiebant, 
quum  electrodes  musculis  extremitatis  posterioris  sinistrae 
applicarentur.  Triginta  horis,  postquam  operatio  facta  est, 
felis  ctiamtum  vivebat;  post  duodequinquaginta  horas  eam 
mortuam  invenimus.  Rigor  mortis  in  reliquo  musculorum 
systemate  plane  exortus  erat,  dum  extremitas  dextra  posterior 
plenam  suam  mobilitatem  recuperaverat.  Cule  remota,  putredo, 
quae  illam  jamjam  invaserat,  gravi  odore  atque  subviridi 
colore  telae  conjunctivae  percipi  poterat. 

Experimenta,  quae  Stannius  ultra  suscepit,  ut  restituta, 
quae  interrupta  erat,  sanguinis  circulatione  efficacitatem  mu- 
sculorum amissam  revocaret,  satis  perspicue  docent,  nervos 
solos  nihil  valere  ad  musculorum  efficacitatem,  imo  vero  tam 
nervis*  quam  musculis  eandem  necessitatem  absolutam  circu- 
lationis assiduae  adesse. 


49 


Sicut  interrupta  sanguinis  circulatione  nervi  simul  et 
musculi  efficacitatem  suam  amittunt,  ita  etiam,  arcuatione 
revocata , e.  irritabilitas  nervorum  et  efficacitas  musculorum 
restituitur.  Inde  cluo  haec  sequuntur,  primum  quidem,  mortis 
rigorem  signum  esse  sublatae  vicissitudinis  materiae  et 
exstinctae  inde  musculorum  efficacitatis,  ergo  moi  tis  muscu 
lorum;  deinde -vero,  mortem  nervorum,  quae  cum  musculorum 
morte  simul  accedit,  viam  nobis  praebere,  qua  ordinem  sta- 
tuamus, quo  rigor  in  diversis  deinceps  corporis  partibus 
oriatur,  quum,  amissa  post  mortem  irritabilitate  nervorum 
ad  stimulos  electricos,  ipsa  quoque  facultas  edendae  convul- 
sionis  in  musculis  exstinguatur,  atque  igitur  mortem,  simu 


atque  actesserit,  rigor  subsequatur. 

Nysten  experientia  sua  nisus,  legem  statuit,  moitis 

rigorem  omnino  in 'capite  a maxilla  colloque  inc.pere  et 
inde  collum  progredi,  tum  extremitates  superiores  ab  lnimen 
articulatione  deorsum  usque  ad  digitos  afficere,  eodemque 
tempore,  dum  a trunco  descendat , cum  humero  simul  coxae 
articulationem  adire,  atque  dehinc  sensim  usque  ad  genu 
et  pedis  articulationes  procedere.  Somnier20)  et  ipse  hanc 
legem  ratam  esse  duxit,  nec  nisi  rarae  ejus  inventae  sunt 
exceptiones.  Huic  quidem  illa  congruit  lex,  quae  a Ritter  et 
Valli  prolata  est  de  eo  ordine,  quo  diversae  deinceps  partes 
systematis  nervorum  emoveantur.  D ubo  is  - Reymon  d 21) 
eandem  legem  ita  fere  prodidit : Mors  a cerebro  incipiens 
secundum  medullam  spinalem  a partibus  superioribus  ad  in- 
feriores prorepit,  ac  pariter  in  singulis  nervis  inde  ab  eorum 
origine  ad  ea  loca,  ubi  illi  in  ramos  ramulosque  exeunt. 


20)  l.  c.  pag.  187. 

21)  1.  c.  Bil.  I.  pag.  322. 

Accedunt,  quibus  lex  modo  dicta  fulciatur,  etiam  ea,  quae  a 
D u b o i s-R  e y m o n d 22)  de  cursu  electrico  constanti  musculorum 
nervorumque  observata  sunt.  Duae  hae  telae,  exorto  mortis 
rigore,  cursum  illum  amittunt,  idque  secundum  eandem  legem, 
quam  Nysten  de  accessu  rigoris  proposuit.  Rigor  mortis, 
sive  exstincta  musculorum*  facultas  edendae  convulsionis, 
finis  est  naturalis,  quo  cursus  (Strom)  musculorum  atque 
nervorum  post  mortem  interrumpitur. 

Utcunque  mors  sequebatur , rigor  sine  ulla  exceptione 
secundum  rationem  ad  id  observatam  accedebat.  Ipsa  diver- 
sitas mortis  in  excitando  rigore  nullius  momenti  est,  nam 
status  nutritionis  musculorum  gravissimum  est  momentum, 
ex  quo  modus  rigoris  accedentis  pendeat.  Eadem  mortis 
genera  animantibus  diversis  diversam  rigoris  indolem  offerunt, 
dum  diversa  mortis  genera  eandem  omnino  rigoris  imaginem 
ostendere  possunt.  Itaque  difficile  est,  quin  imo  fieri  non 
potest,  ut  certae  temporum  rationes,  ad  quas  rigoris  accessus 
et  decessus  referendi  sint,  atque  certi  gradus  vehementiae 
et  levitatis,  quos  rigor  attingere  possit,  accuratius  statuantur. 
Secundum  observationes,  quas  Bidder  et  C.  Schmidt23) 
multipliciter  instituerunt,  vicissitudo  materiae,  statu  animalis 
normali,  duas  circiter  horas  post  mortem  continuatur : quam 
ob  rem  , quum  ex  defectione  vicissitudinis  materiae  accessus 
rigoris  pendeat,  haud  prius  quam  duabus  post  mortem  horis 
rigor  necesse  est  initium  capiat,  nisi  ea  temporis  ratio  sin- 
gulari corporis  habitu  et  praegresso  nutritionis  modo  ma- 
xime mutetur.  Secundum  ea,  quae  Sommer  in  ducentis 


22)  1.  c.  Bd.  II.  pag.  156  et  sqq.,  pag.  280  et  sqq. 

23)  Die  Verdauungssiifte  und  der  StoflFweCbsel.  Mitau  u.  Leip- 
aig  1852.  Pag.  325  et  326. 

fere  hominibus,  qui  morbis  diversis  mortui  erant,  experiundo 
cognovit,  rigor  mortis,  si  maturissime,  decem  sexagesimis, 
si  tardissime,  septem  horis  post  mortem  accedit.  Quo  pro- 
pius ab  eo  tempore,  quod  maturissimum  diximus,  mortis 
rigor  exoritur,  eo  minus  evolutus,  eo  imbecillior  est,  quo 
serius  ab  illo  momento,  eo  plenior  atque  vehcmentior  esse 
videtur. 

Post  morbos  quoslibet  chronicos , quos  emaciatio  simul 
et  virium  prostratio  sequuntur,  post  morbos,  ubi,  vivo  etiam 
aegroto,  signa  dissolutionis  sanguinis  se  offerunt,  neque 
minus  igitur  post  morbos  acutos , quibus  ab  initio  jam  ad- 
jungitur debilitatio  corporis,  et  ubi  stadium  agoniae  longius 
ante  mortem  praegreditur,  rigor  primis  post  mortem  sexage- 
simis accedere  solet.  Cui  rei  postremum  commemoratae  ea 
congruunt,  quae  Mit<scherlich  et  Briicke24)  experimentis 
cognoverunt,  ubicunque  nimiae  musculorum  contentiones  an- 
tecesserint, eorumque  igitur  irritabilitas  exhausta  ac  celerius 
exstincta  fuerit,  rigorem  etiam  prius  accedere.  Eadem  in 
animalibus  strychnino  venenatis  observavimus.  In  his  enim 
rigor  mortis  maturissime  oriebatur,  neque  tamen  spasmus  in 
ipsum  rigorem  transibat , sed  semper  fere  , postquam  mors 
inter  acerrimos  motus  tetanicos  secuta  erat,  laxitas  mem- 
brorum rigorem  praecedebat. 

Quamvis  rigoris  accessus  momentis  externis  parum  ob- 
noxius esse  videatur,  attamen  sub  temperatura  superiore, 
quae  calorem  normalem  corporis  animalis  fere  adaequabat, 
vel  paullulo  tantum  superabat , rigorem  perquam  mature 
accedere  vidimus  (conf.  Cap.  II).  Temperatura  superior  igitur 
momentum  adjuvans  videtur  esse,  quo  rigor  celerius  evolvi- 


24)  1.  c.  p;ig,  185. 

tur.  Quae  res  hac  observatione  a Dubois-Reymond  25) 
instituta  probatur.  Musculus  gastrocnemius  ranae  in  or£ 
illius  viri  intra  triginta  quinque  sexagesimas  rigore  affectus 
est.  Neque  minori  documento  ea  sunt,  quae  F.  Letel- 
lier2G)  expertus  est,  quippe  qui  in  animalibus  sub  tempe- 
ratura 43°  C.,  imo  jam  40°  C.  mortem  accedere  videret. 

Contra  haec  in  iis  casibus,  ubi  mors  repentina  accidit, 
neque  minus  post  venenaliories  remediis  narcoticis  effectas, 
si  quidem  mors  brevi  subsecuta  est,  atque  animalia  valida 
et  robusta  fuerunt,  rigor  raro  ante  quartam  mortis  horam 
sub  adspeclum  cadit.  Narcotica  ipsa  nihil  prorsus  in  rigo- 
rem momenti  afferunt. 

Quod  attinet  ad  temporis  spatium,  per  quod  rigor  con- 
tinuatur, Nysten  hanc  profert  sententiam:  Quo  prius  rigor 
accedit,  eo  prius  desinit,  quo  serius  accedit,  eo  serius  eva- 
nescit. In  universum  haec  sententia  valet,  ea  tamen  conditione, 
ut  medicum  agens,  in  quo  positum  sit  cadaver,  idem  maneat; 
nam  rigor  maturissime  quidem  accedere  potest,  neque  tamen 
celerius  evanescit,  si  medium  immutetur  (conf.  Cap.  II.  observ. 
series).  Praeterea  ejusmodi  rigor,  qui  venenationem  strych- 

i 

nino  ortam  sequitur,  de  lege  supra  proposita  excipiendus 
est;  quamquam  enim  rigor  hoc  in  casu  maturissime  accedit, 
nihilominus  tamen,  praesentibus  iisdem  conditionibus  externis, 
post  quartum  demum  diem  evanescit.  Cur  vero  rigor  tanto  cele- 
rius decedere  soleat,  quanto  maturius  accesserit,  eo  explicari 
potest,  quod  inde  a mortis  musculorum  momento  causae  putre- 
dinem efficientes  in  musculos  agere  incipiunt,  eoque  celerius 


25)  I.  c.  Bd.  II.  pag.  15S. 

20)  Journal  fur  pract.  Clicmie  von  Erdmann  und  Ma retia  nd. 
1846.  Bd.  37.  pag.  241. 

organicam  dissolvunt,  .quo  minus  propter  minutam  materiae 

vicissitudinem  musculi  resistere  valent. 

In  omnibus  iis  casibus,  ubi  animalia  valida  repenti 
morte  afficiuntur,  rigorem  sub  mediocri  cubiculi  tempmar^ 
13 0 C.  ad  15 0 C.  nunquam  ante  quartum  ve  quin 
paullatim  evanescere  videmus.  In  rigoris  decessu  enuo 
perspicitur  lex,  quam  Nysten  proposuit.  Rigor  eadem  vi  , 
qua  accessit,  rursus  decidit;  nam  a capite  et  trunco  incipit, 
inde  ad  superiores  inferioresque  extremitates  progreditur. 


3. 


Quod  denique  attinet  ad  eam  quaestionem,  quid  sit 
mortis  rigor,  in  animo  mihi  jam  esse  non  potest,  ut,  quae- 
cunque adhuc  de  rigoris  indole  prolatae  sunt  opiniones,  eas 
deinceps  percenseam,  quum  eventus  ii,  quos  observationibus 
de  mortis  rigore  institutis  nacti  sumus,  ad  pristinas  illas 
explicandi  rationes  neutiquam  referri  possint.  Vidimus,  mus- 
culos animales  corporis  vivi,  quae  est  eorum  proprietas,  in 
tensione  semper  elastica  versari.  Secundum  sententiam,  quam 
prodidit  E.  Web  er,  in  elasticitate  perfecta,  musculis  insita, 
eorum  nititur  efficacitas,  quae  in  iis  ipsis  inest,  et  tamdiu 
quidem,  quoad  materiae  vicissitudo  perdurat.  Nervi  tantum 
habendi  sunt,  qui  musculos  ad  exercendam  vim  elasticam 
irritent,  motibus  illorum  stimulos  inferentes.  Si  nervorum 
vis  qualicunque  ratione  sublata  est,  musculus  idcirco  non 
emoritur,  neque  efficacitas  ejus  exstinguitur;  nam  signum 
mortis  suae,  i.  e.  rigorem  letalem  ille  non  exhibet.  Sublata 
vero  sanguinis  circulatione,  quod  est  centrum  vicissitudinis 
materiae,  effici  potest,  ut  et  musculi  et  nervi  emoriantur 
et  inde  rigor  mortis  sequatur.  Rigor  autem  non  sequitur 

nisi  ea  conditione,  ut  tensio  illa  existat,  qualis  musculis 
organismo  adstrictis  debetur. 

Si  indolem  physicam  musculi  et  vivi  et  rigidi  disqui- 
rimus, in  musculo  rigido  non  eam  videmus  mollitiem  eumque 
madorem,  qualis  in  vivo  ac  sano  inest;  ille  enim  durior, 
solidior,  siccior  factus  est.  Tendine  Achillis  persecto,  mu- 
sculus gastrocnemius,  si  antea  rigidus  fuit,  jam  non  retra- 
hitur. Busch20)  musculum  rigidum,  pondere  affixo  duarum 
librarum,  medium  dirupit,  dura  eundem  musculum  laxum, 
(qualis  erat  post  mortem  animalis,)  duabus  unciis  affixis  di- 
ruptum vidit.  «Jeder  Lebenseinfluss  in  den  Muskeln , E. 
Web  er27)  ait,  wiirde  zunachst  ais  eine  Aenderung  ihrer 
Elasticitat  zu  betrachten  sein,  gleich  wie  jeder  Wfirmeeinfluss 
in  einer  Stahlfeder  ais  eine  Aenderung  der  Elasticitat  der 
Stahlfeder  betrachtet  wird , aus  der,  sobald  sie  bestimmt 
wbrden  ist,  ohne  weitere  Berticksichtigung  ihres  Ursprunges 
alie  Storungen  des  Gleichgewichts  oder  der  Bewegungen 
abgeleitet  werden  konnen.  Der  Grund  aller  in  einer  Muskel- 
faser  betracliteten  Erscheinungen  wiirde  sodann  zunachst  nur 
in  ihrer  Elasticitat  enthalten  sein,  es  wiirde  aber  die  Elasti- 
citat der  Muskelfasern  selbst  nicht  ais  unveranderlich,  auch 
nicht  bloss,  wie  bei  unorganischen  Korpern,  wechselnd  mit 

4 

bekanntenphysischen Einfllissen,  z.B.  Temperatur,  sondernauch 
wechselnd  mit  dem  Einflusse  des  thierischen  Lebens  anzuneh- 
men  sein.«  Hac  hujus  viri  exp.  sententia  nisus,  me  adductum 
esse  arbitror,  ut  contendam,  indolem  et  naturam  rigoris 
mortis,  qualis  appareat,  in  mutato  elaslicitatis  modulo  sitam 
esse,  quae  mutatio  sublata  materiae  vicissitudine  efficiatur. 


26)  S om  m er:  1.  c.  p.  240. 

27)  Wagner's  Haridworterlnich  der Physiologie.  III.  Bd.  p.  103. 

Quibus  denique  rebus  evenit,  ut  illa  elasticilatis  mutatio, 
materiae  vicissitudine  in  musculis  sublata,  provocetur?  Milii 
quidem  theoria  a Briicke  proposita,  qui  musculorum  fibrinum 
inter  mortis  rigorem  coagulari  statuit,  initip  satis  idonea  visa 
est,  unde  illa  res  explicaretur;  attamen  mox  persuasum  mihi 
fuit,  eandem  theoriam  parum  stabilem  esse,  quippe  quae 
experimento  superiore  (p.  40),  quod  in  musculo  gastrocnemio 
felis  exsecto  sub  temperatura  calidiore  institutum  est,  evi- 
denter refellatur.  Nam  intelligi  non  potest,  cur  tandem,  si 
exfibrini  coagulatione  rigor  mortis  explicandus  sit,  sub  tem- 
peratura superiore,  quam  constat  coagulationem  fibrini28) 
adjuvare,  fieri  non  potuerit,  ut  fibrinum  in  gastrocnemio 
exsecto  coagularetur. 

Musculus,  quem  et  vivum  et  rigidum  et  rigore  solutum 
inspeximus,  praeter  alias  proprietates  physicas  diversam 
nobis  aquae  copiam  offerebat : nam  musculus  rigidus  tactu 
et  adspectu  siccior  erat,  quam  vivus;  musculus  vero,  cui 
rigor  decesserat,  tactu  et  adspectu  huraidior  vivo  erat.  Quae 
res  nobis  suspicionem  movit,  aquae  copiam , quam  tribus 
illis  musculi  statibus  observavimus,  diversam  esse  debere,  ac 
propter  officium  grave,  quo  aqua  in  organismo  animali  fun- 
gatur, copiam  illius  minorem,  quae  adsit  inter  musculorum 
rigorem,  causam  afferre  posse,  cur  modulus  elasticilatis  mu- 
tetur. Satis  constat,  si  partes  corporis  solidae  aquam  rece- 
perint, cohaesionem  earum  mutationi  obnoxiam  esse.  Cohaesio 
tanto  nnnor  est,  quanto  plus  aquae  recipitur,  et  versa  vice  : 
unde  simul  etiam  natura  elasticilatis  necesse  est  immutetur. 
Quae  opinio  haud  parum  eo  adjuvari  ac  muniri  videtur, 


28)  Wagners  Ilandworterhuch  der  Physiologici  Nasse,  Artikel 
Bitit,  p.  109. 

admodum  sint,  suspicionem  illam  a me  editam  in  universum 
confirmant. 

Ac  si  omnino  decrementum  aquae  non  unica  fortasse 
existit  conditio,  ex  qua  mutatio  elaslicitalis  musculorum,  velut 
ultima  rigoris  causa,  pendeat,  nihilominus  tamen  haec  res 
simul  pro  momento  gravi  haberi  poterit. 

Theses. 


1.  Rigor  certissimum  mortis  signum  est. 

k — f ! 

2.  Argumenta  anatomico  pathologica  certa  ex  cadaveribus 

sectis  deduci  non  possunt,  nisi  sectionibus  inter  rigo- 
rem institutis. 

3.  Seminis  ejaculatio  in  cadaveribus  observata  mortem  su- 

spendio provocatam  indicat. 

4.  Tonus  musculorum,  non  pendet  a nervis. 

5.  Arthrophlogosi  synoviali  in  suppurationem  exeunte,  re- 

sectio in  articulatione  genu  omnino  rejicenda  est. 

% : > . r i ..  . ,,f.  ..  * , ,r 

6.  Usu  cauterii  actualis  prolapsus  uteri  optime  sanatur. 


E r r a t a. 


9 linea  S desuper  lege  pro  „ligaturi“  — ligatura 

11  — / G infra  lege  pro  5,s«int “ — sumus 

12  — II  infra  lege  pro  „9,00“  — 0,09 

13  — 5 desuper  lege  pro  „0,10  — 0,20 
13  — 8 desuper  lege  pro  „0.03  — 0,08 

15  — 7 desuper  lege'  pro  ,',lullunf“  — tollunt 
15  — 8 desuper  lege  pro  „arteriam“  — arteriarum 
15  — 10  desuper  lege  pro  „sul>sida“  — subsidia 

15  — 1 infra  lege  pro  ,,unda“  — nudata 

16  — 3 infra  lege  pro  „insil!nil>us“  — insignibus 

17  — 3 et  4 desuper  lege  pro  .,hydrycianjci“,  — hydrocianici 

17  — 12  desuper  dele  illa:  illarum  ac  simul  sanguinis  copia 

mullo  apparet,  amhitus“ 

18  — 9 desuper  lege  pro  „maxime“  — maximus 
IS  — 7 infra  lege  pro  ,, arteriam1*  — arteriarum 

19  — 13  desuper  lege  pro  ,,(jnalis“  — quales 

20  — 9 infra  lege  pro  „animalis“  — anmanlis 

22  — 7 desuper  lege  pro  ,jmaximae“  — maxime 

23  — 3 desuper  lege  pro  „praebebant“  — praebebat 

38  — 9 infra  insere  „lierent“  inter  „duriores  minoresque11,  et 
dele  „fierent“  post  „possunt“ 

49  — 5 infra  lege  pro  ,,emoveantur“  — emoriantur 

52  — 1 infra  insere  post  „celerius“  ,,materiam“ 

52  — II  infra  lege  pro  ..medicum11  — mediutu 


